«Fais la différence, κάνε τη διαφορά»: Ο προγραμματισμός του Γαλλικού Ινστιτούτου Ελλάδος για το 2020 - CircoGreco\nΘεσσαλονίκη: Την Τρίτη, στις 10.30, η απεργιακή συγκέντρωση του ΠΑΜΕ στο άγαλμα του Βενιζέλου\nΣτην Εντατική με λοίμωξη του αναπνευστικού η Κική Δημουλά\nΣυνυπολογισμός βαθμού και των τριών τάξεων του Λυκείου για εισαγωγή στην Τριτοβάθμια – Επαναφορά της Τράπεζας Θεμάτων\nΠρώτη ανοιχτή συνεδρίαση του Δικτύου “Via Publica” στις 18/02\nΤην Τρίτη 18/02 εκδήλωση του ΕΛΙΑΜΕΠ: «Μας συμφέρει η Χάγη;»\nΓιάννα Αγγελοπούλου: Θέλουμε να πετύχουμε την αυτογνωσία\nΠαππάς: Οφείλουμε να συνεχίσουμε στον δρόμο με τον οποίο κερδίσαμε\nΚΙΝΑΛ: Ακροδεξιές οι πρακτικές του Τσίπρα\nΑντίστροφη μέτρηση για τις φορολογικές δηλώσεις – Τι ισχύει\nΣτη Βουλγαρία ο χαμηλότερος ακαθάριστος ελάχιστος μισθός στην ΕΕ\nΟι νέοι εγκαταλείπουν τη Ρουμανία\nΔιαλύθηκε η Βουλή στη Βόρεια Μακεδονία: Πρόωρες εκλογές στις 12 Απριλίου\nΤα προβλήματα ενσωμάτωσης ενός μετανάστη στη γερμανική κοινωνία\nΒόρεια Μακεδονία: Πρόωρες βουλευτικές εκλογές στις 12 Απριλίου\nΤσίπρας στην ΚΕ ΣΥΡΙΖΑ: Μας κουνούν το δάκτυλο αυτοί που έφτιαξαν το κράτος – λάφυρο (vid)\n«Ανήλικη Αρχιτεκτονική» – Ατομική έκθεση του Γιάννη Ναζλίδη στον Ιανό (17/02)\nΑΕΚ: Επέκταση συμβολαίου με αύξηση των αποδοχών για Σβάρνα\n4 hours ago-Ελαιοπαραγωγή: Η ΕΕ κατέχει το 69% της παγκόσμιας παραγωγής\n6 hours ago-Έως και σήμερα στο Μουσείο Μπενάκη προβολή του ντοκιμαντέρ «Η Αθήνα από την Ανατολή στη Δύση, 1821-1896»\n9 hours ago-Νεαρός ηλικίας 15 ετών το Youtube...\n10 hours ago-Μουσείο Ηρακλειδών: Κάθε Κυριακή εκπαιδευτικές Δράσεις και Παιχνίδια για οικογένειες με παιδιά 6 - 12 ετών με τίτλο «Το κέρας της Αμάλθειας»\n10 hours ago-Χρώματα κι αρώματα στο Μουσείο Ηρακλειδών: Ένα συναρπαστικό ταξίδι στη χημεία των χρωμάτων και των αρωμάτων\n22 hours ago-"Άδειο" το φετινό καρναβάλι της Βενετίας\n2 days ago-ΗΠΑ: Ο Τζεφ Μπέζος αγόρασε ακίνητο αξίας 157 εκατ. ευρώ στο Μπέβερλι Χιλς\n«Fais la différence, κάνε τη διαφορά». Αυτό είναι το μότο του Γαλλικού Ινστιτούτου Ελλάδος που από το 2020 εγκαινιάζει δράσεις γλωσσικού, παιδαγωγικού και πολιτιστικού ενδιαφέροντος που θέτουν ως στόχο να κάνουν τη διαφορά στη βιωσιμότητα, στον διάλογο, στη δημιουργία.\nΗ θεματική «ζήω-ζῶ» θα αποτελέσει τον κατευθυντήριο άξονα του Γαλλικού Ινστιτούτου Ελλάδος, γύρω από τον οποίο θα στρέφονται όλη τη χρονιά οι εκδηλώσεις του. Από τη Νύχτα των Ιδεών, στις 30 Ιανουαρίου, έως την Ευρωπαϊκή εβδομάδα για την αειφόρο ανάπτυξη στα τέλη Σεπτεμβρίου, ενώ στο μεταξύ θα έχει δημιουργηθεί ένας κήπος στην ταράτσα του κτιρίου της οδού Σίνα, που στο εξής θα γίνει προσβάσιμη στο κοινό, το Γαλλικό Ινστιτούτο Ελλάδος θα δίνει το «παρών» στις συζητήσεις και τις δράσεις για την οικολογική μετάβαση στην Ελλάδα.\nΕιδικότερα, όπως εξήγησε στη σημερινή συνέντευξη Τύπου, ο διευθυντής του Γαλλικού Ινστιτούτου στην Ελλάδα, Πατρίκ Κομουά: «H βασική αυτή αρχή μας οδηγεί πριν και πάνω απ’ όλα να έχουμε ως προτεραιότητα για τα επόμενα χρόνια τη γαλλική γλώσσα. Να κάνουμε τη διαφορά σημαίνει: να πλαισιώνουμε πιο ενεργά τους καθηγητές γαλλικών παντού στην Ελλάδα, να διευρύνουμε τα μαθήματα που προσφέρονται στο Γαλλικό Ινστιτούτο Ελλάδος και να συνοδεύουμε καλύτερα τους φοιτητές που φεύγουν για σπουδές στη Γαλλία. Σημαίνει επίσης, να έχουμε ενεργό συμμετοχή σε ιδέες, σε αξίες, μαζί με όσες και όσους κρατούν ζωντανό τον πολιτισμό».\nΣε ό,τι αφορά το εφετινό πρόγραμμα, το Γαλλικό Ινστιτούτο Ελλάδος οργανώνει για έβδομη χρονιά τη Νύχτα Ιδεών. Το ετήσιο ραντεβού που συγκεντρώνει διανοούμενους, καλλιτέχνες, ερευνητές, δημοσιογράφους και το ευρύ κοινό που του αρέσουν οι συζητήσεις. Για πρώτη φορά στην Ελλάδα, η εκδήλωση συντονίζεται με τα υπόλοιπα Γαλλικά Ινστιτούτα και τους συνεργάτες τους σε όλο τον κόσμο, την ίδια ημέρα, στις 30 Ιανουαρίου, και επεκτείνεται σε τέσσερις πόλεις: Αθήνα, Ηράκλειο, Μυτιλήνη και Θεσσαλονίκη. Η Νύχτα Ιδεών 2020, από τη Μπραζαβίλ ως το Τόκιο, θα ασχοληθεί με το θέμα «ζήω-ζῶ». Θέτει στο επίκεντρο των συζητήσεων το ζήτημα των οικολογικών ισορροπιών και της σχέσης του ανθρώπου με τον κόσμο καθώς και με άλλα είδη, τα ζώα, τα φυτά, σε ένα παγκόσμιο πλαίσιο κατάρρευσης της βιοποικιλότητας. Η «Νύχτα Ιδεών» μας προσκαλεί επίσης να εξερευνήσουμε ζητήματα ηθικής, τόσο αρχαία όσο και διαχρονικά, για την ύπαρξη των ιδεών αυτών καθαυτών και της εκτίμησης της ανθρώπινης ζωής.\nΑνάμεσα στις νέες δράσεις που εγκαινιάζει, το Γαλλικό Ινστιτούτο προτείνει στο κοινό από τον Ιανουάριο του 2020, να ανακαλύψει ξανά το γαλλικό και γαλλόφωνο σινεμά, με την εκδήλωση «Σάββατα Σινεμά». Κάθε Σάββατο, τέσσερις προβολές θα γίνονται στο Auditorium Theo Angelopoulos όπου το κοινό θα έχει την ευκαιρία να δει για πρώτη φορά γαλλόφωνες ταινίες που δεν κυκλοφόρησαν στην Ελλάδα, κλασικά έργα της έβδομης τέχνης, ταινίες για παιδιά και εφήβους και αγαπημένες επιτυχίες.\nΑκόμη, το Γαλλικό Ινστιτούτο εγκαινιάζει τα «ακουστικά και ηλεκτρονικά ραντεβού», όπου το κοινό θα έχει την ευκαιρία ν’ ανακαλύψει ταλαντούχους νέους μουσικούς από την Ελλάδα, τη Γαλλία, ή και από αλλού, διαφορετικών μουσικών εκφραστικών τάσεων, όπως το ρεμπέτικο, το παραδοσιακό τραγούδι, το φλαμένκο, η τζαζ, το μπαρόκ, η σύγχρονη και ηλεκτρονική μουσική. Τα ακουστικά sessions θα ξεκινήσουν δυναμικά, στις 16 Ιανουαρίου με το τρίο «People Of The Wind», ενώ το πρώτο ηλεκτρονικό session θα ξεκινήσει κατά τη διάρκεια της Νύχτας Ιδεών, στις 30 Ιανουαρίου με την Dj Εύα Τσακνή.\nΕπιπλέον, το Γαλλικό Ινστιτούτο συνεχίζει και τις σταθερές, επιτυχημένες δράσεις του, όπως το 21ο Φεστιβάλ Γαλλόφωνου Κινηματογράφου (24 Μαρτίου – 4 Απριλίου 2020 στην Αθήνα, 2 – 8 Απριλίου 2020 στη Θεσσαλονίκη), τις παραστάσεις της Comédie-Française που προσκαλεί και φέτος το κοινό να ανακαλύψει διαχρονικά έργα από το ρεπερτόριό της, σε μαγνητοσκοπημένες προβολές με ελληνικούς υπότιτλους καθ’ όλη τη διάρκεια του έτους, τις ανοιχτές συναντήσεις κάθε Δευτέρα, που αντιπαραβάλλουν νέους ανερχόμενους καλλιτέχνες με αναγνωρισμένους καλεσμένους («ΟΙ ΔΕΥΤΕΡΕΣ ΕΙΝΑΙ (P)ARTY !»), το Ciné-club που ανανεώνει το ραντεβού με το κοινό με δύο νέους θεματικούς κύκλους, αλλά και τον κύκλο «Η Νεολαία που καινοτομεί» ο οποίος μετρά ήδη 5 χρόνια ανάδειξης καινοτόμων προγραμμάτων από νεοφυείς επιχειρήσεις, ενώσεις, ΜΚΟ ή ερευνητές εμπνευσμένους από τις σύγχρονες προκλήσεις, προς αναζήτηση απαντήσεων για την οικονομική κρίση.\nΌπως τονίστηκε στη συνέντευξη Τύπου, προτεραιότητα του Γαλλικού Ινστιτούτου Ελλάδος για το 2020 και για τα επόμενα χρόνια είναι η εκμάθηση της γαλλικής γλώσσας. Η προτεραιότητα αυτή συνδέεται άμεσα με τη στήριξη των εκπαιδευτικών γαλλικής γλώσσας, στο σύνολο της επικράτειας, και σε συμφωνία με τους αρμόδιους ελληνικούς φορείς. Τα διαθέσιμα μέσα πολλαπλασιάζονται επί του επτά το 2020, με σκοπό οι εκπαιδευτικοί να έχουν πρόσβαση σε όλα όσα θα είναι σε θέση να ανταποκριθούν στις ανάγκες τους: επιμορφώσεις γλωσσικού και πολιτιστικού περιεχομένου, παιδαγωγικές καινοτομίες, εργαλεία για τη διδασκαλία στην τάξη, διαδικτυακοί πόροι. Σύμβολο της νέας αυτής δυναμικής που υλοποιείται μέσα από τον πολλαπλασιασμό των επαγγελματικών επιμορφώσεων, είναι ο ετήσιος εορτασμός της Παγκόσμιας Ημέρας Εκπαιδευτικών Γαλλικής Γλώσσας.\nΑναλυτικά το πρόγραμμα του Γαλλικού Ινστιτούτου στο http://www.ifa.gr/el/\nΟι νέοι εγκαταλείπουν τη Ρουμανία 00:18 17/02/2020\nΗ Ελλάδα με εθνικό περίπτερο στο Mobile World Congress 2020 (24-27/02) 23:52 16/02/2020\n«Ρένα» του Α. Κορτώ με την Υρώ Μανέ στο Θέατρο Ακροπόλ μέχρι τις 25 Φεβρουαρίου 23:19 16/02/2020\nΟι εκδόσεις Λιβάνη παρουσιάζουν το βιβλίο του Νίκου Σκορίνη “Όπου κι αν Πας να μη Χαθείς” (24/02) 22:47 16/02/2020\nΠρώτη ανοιχτή συνεδρίαση του Δικτύου “Via Publica” στις 18/02 22:18 16/02/2020\nΔιαλύθηκε η Βουλή στη Βόρεια Μακεδονία: Πρόωρες εκλογές στις 12 Απριλίου 21:56 16/02/2020\nΤην Τρίτη 18/02 εκδήλωση του ΕΛΙΑΜΕΠ: «Μας συμφέρει η Χάγη;» 21:47 16/02/2020\nΤα προβλήματα ενσωμάτωσης ενός μετανάστη στη γερμανική κοινωνία 21:31 16/02/2020\n«Η φωνή της Λουντμίλα» με την Ηρώ Μουκίου στο θέατρο Αυλαία 9-10 Μαρτίου 21:16 16/02/2020\nΗμερολόγιο Ασημάντων 253: Θεραπεύοντας την πατριαρχία/Αναζητείται χαμένο κουνελάκι 20:45 16/02/2020\nΟ Τζον Όλιβερ και το Last Week Tonight επιστρέφουν με νέα επεισόδια στην COSMOTE TV\nΔημοσίευση στο περιοδικό JAMA κατέγραψε τα βρέφη στην Κίνα ως τις αρχές Φεβρουαρίου να έχουν θετική διαγνωστική δοκιμασία για τον νέο κοροναϊό


Μοναδικό βίντεο από τη Formula 1 για την επιστροφή του Κούμπιτσα | altsantiri\nΔημοσιεύθηκε στις 23-11-2018 - 13:21μμ Ανανέωση 23-11-2018 - 13:22μμ\nΗ Williams ανακοίνωσε επίσημα ότι ο Ρόμπερτ Κούμπιτσα, θα είναι ένας από τους οδηγούς της τη νέα σεζόν στο παγκόσμιο πρωτάθλημα της Formula 1, όπως σας ενημερώσαμε την Τετάρτη (21/11) με βάση το ρεπορτάζ του με ρεπορτάζ του «Autosport».\nΟ 33χρονος πιλότος επιστρέφει έτσι στο πρωτάθλημα μετά το 2011, όταν τραυματίστηκε σοβαρά σε ατύχημα και αποχώρησε από τους αγώνες και στο πλαίσιο αυτό η Formula 1 ετοίμασε ένα μοναδικό βίντεο για τον Πολωνό.\nΟ Κούμπιτσα θα είναι ο δεύτερος οδηγός της διάσημης βρετανικής αυτοκινητοβιομηχανίας, μετά τη συμφωνία με τον 20χρονο Αγγλο, Τζορτζ Ράσελ, παγκόσμιο πρωταθλητή στη Formula 2.\nΟκτώ χρόνια μετά από μια σχεδόν θανατηφόρα συντριβή και πολλαπλές χειρουργικές επεμβάσεις, ο Ρόμπερτ Κούμπιτσα θα βρεθεί ξανά στις πίστες της F1 το 2019 και η Williams αναμένεται να τον έχει… κοντά της και στο grand prix του Αμπού Ντάμπι στον τελευταία αγώνα για το 2018, εκεί όπου ο πολωνός πιλότος έτρεξε για τελευταία φορά πριν αποσυρθεί. Μιλάμε αναμφισβήτητα, μία από τις μεγαλύτερες επιστροφές του αθλητισμού.\nΔείτε πως έχουν διαμορφωθεί τα… ζευγάρια στις ομάδες της Formula 1 εν όψει του 2019:\nWith yesterday’s announcement that Robert Kubica will race for Williams here is how the grid for 2019 currently looks.#F1 #F12019 #AbuDhabiGP #Kubica pic.twitter.com/l9tZrhAfBH\n— Driven By Sport (@drivenbysport) 23 Νοεμβρίου 2018\nJust in case you hadn’t heard 👀\nRobert Kubica will partner George Russell at @WilliamsRacing in 2019 ✍\nNews that completes one of the most incredible comebacks in sport 😃\nFull story >> https://t.co/hx21nw4T2t#F1 pic.twitter.com/u1Z4YIacan\n— Formula 1 (@F1) 22 Νοεμβρίου 2018


Ολική έκλειψη Ηλίου στις 4 Δεκεμβρίου - Η επόμενη το 2023 | Athens Voice\nΟλική έκλειψη Ηλίου (Φωτο Αρχείου) © EPA/ Miguel Gutierrez\nΜια ολική έκλειψη Ηλίου θα συμβεί στις 4 Δεκεμβρίου. Δεν θα είναι ορατή από την Ελλάδα. Πώς παρακολουθούμε το φαινόμενο.\nΟλική έκλειψη Ηλίου, η μοναδική για το 2021, θα συμβεί στις 4 Δεκεμβρίου. Το εντυπωσιακό φαινόμενο όμως δεν θα είναι ορατό από την Ελλάδα.\nΤο 2022 θα υπάρξουν μια μερική ηλιακή στις 30 Απριλίου, μια ολική σεληνιακή στις 15-16 Μαΐου, μια δεύτερη μερική ηλιακή στις 25 Οκτωβρίου (ορατή και από την Ελλάδα), καθώς και μία ολική σεληνιακή στις 7-8 Νοεμβρίου. Η επόμενη ολική ηλιακή θα συμβεί στις 20 Απριλίου 2023.


Άνω- κάτω με τις μεταθέσεις.. Κινδυνεύουν να μείνουν χωρίς αστυνομικούς τα περιφερειακά τμήματα - Parga Patatoukos\nHome > news > Άνω- κάτω με τις μεταθέσεις.. Κινδυνεύουν να μείνουν χωρίς αστυνομικούς τα περιφερειακά τμήματα\nΆνω- κάτω με τις μεταθέσεις.. Κινδυνεύουν να μείνουν χωρίς αστυνομικούς τα περιφερειακά τμήματα\nΠΑΤΑΤΟΥΚΟΣ ΠΑΡΓΑ Κυριακή, Αυγούστου 05, 2018 Ιωάννινα, news\nΆδειες κινδυνεύουν να μείνουν οι περιφερειακές υπηρεσίες της Αστυνομίας καθώς και τα συνοριακά τμήματα στο Νομό Ιωαννίνων, καθώς, εξαιτίας των εργασιακών συνθηκών που έχουν δημιουργηθεί οι περισσότεροι αστυνομικοί επιθυμούν να μετακινηθούν στο κέντρο. Στα απομακρυσμένα τμήματα όπως και στα συνοριακά, οι αστυνομικοί υπηρετούν πολλά χρόνια. Σταδιακά όμως έχουν αποδυναμωθεί, λόγω των μετακινήσεων και όπως τονίζει η Ένωση Αστυνομικών Υπαλλήλων του Νομού Ιωαννίνων η χαριστική βολή δόθηκε το τελευταίο διάστημα με ευθύνη της ηγεσίας της Αστυνομικής Διεύθυνσης.\nΗ Ένωση κάνει λόγο για λανθασμένους χειρισμούς και επικεντρώνει στην αλλαγή του ωραρίου εργασίας για το προσωπικό των περιφερειακών και απομακρυσμένων τμημάτων που δυσχέρανε ακόμη περισσότερο τις συνθήκες.\nΑποτέλεσμα των αλλαγών αυτών ήταν να καταγράφεται ένα κύμα αιτήσεων για μετακινήσεις στις κεντρικές υπηρεσίες και παράλληλα να μετακινούνται, χωρίς να έχουν υποβάλει σχετική αίτηση αστυνομικοί από τις κεντρικές υπηρεσίες προς τα τμήματα αυτά.\nΜε απλά λόγια ένα μικρό αλαλούμ…\n«Τα πολλά χρόνια παραμονής στις απομακρυσμένες υπηρεσίες, η υπέρμετρη καταπόνηση προσθετικά και λόγω του χρόνου μετάβασης από και προς τις υπηρεσίες αλλά και γενικότερα τα αντικίνητρα παραμονής τους σε αυτές, ώθησαν πολλούς συναδέλφους να αιτηθούν μετάθεση προς τις υπηρεσίες έδρας, με αποτέλεσμα να δημιουργηθούν καραμπόλες», τονίζεται στην ανακοίνωση της Ένωσης.\nΣημειώνεται δε ότι οι αστυνομικοί χρειάζονται ακόμη και τρεις ώρες για μετακίνηση προς και από την υπηρεσία τους, πέραν του οκταώρου που εργάζονται. Οι πλέον χαρακτηριστικές περιπτώσεις είναι της Πυρσόγιαννης και των Πραμάντων, που είναι οι πιο απομακρυσμένες από την πόλη των Ιωαννίνων και με εξαιρετικά δύσκολο οδικό δίκτυο.\nΜε βάση λοιπόν το σκηνικό που έχει δημιουργηθεί η ΕΑΥΝΙ διερωτά αν η τοπική ηγεσία ενδιαφέρεται πραγματικά για την συνέχιση της λειτουργίας των περιφερειακών υπηρεσιών δίνοντας κίνητρα παραμονής για τους υπηρετούντες ή σκοπεύει να τις μετατρέψει σταδιακά σε υπηρεσίες εκτοπισμού…\nΤονίζει δε ότι μετακινήθηκαν αστυνομικοί χωρίς να ληφθούν υπόψη κοινωνικά κριτήρια, παραγκωνίστηκαν και απομακρύνθηκαν άξια και ικανά στελέχη της Αστυνομίας, με ιδιαίτερες γνώσεις, αποδυναμώθηκαν νευραλγικές υπηρεσίες της Αστυνομικής Διεύθυνσης Ιωαννίνων και εν κατακλείδι η εμπειρία και η εξειδίκευση που θεωρούνται προσόντα για την αστυνομία αποτέλεσαν λόγο μετάθεσης.\nΠΑΤΑΤΟΥΚΟΣ ΠΑΡΓΑ at Κυριακή, Αυγούστου 05, 2018\nΆνω- κάτω με τις μεταθέσεις.. Κινδυνεύουν να μείνουν χωρίς αστυνομικούς τα περιφερειακά τμήματα Reviewed by ΠΑΤΑΤΟΥΚΟΣ ΠΑΡΓΑ on Κυριακή, Αυγούστου 05, 2018 Rating: 5 Άδειες κινδυνεύουν να μείνουν οι περιφερειακές υπηρεσίες της Αστυνομίας καθώς και τα συνοριακά τμήματα στο Νομό Ιωαννίνων, καθώς, εξαιτία...


Κινητό τηλέφωνο έσκασε στα χέρια 24χρονης κοπέλας - neadrasis.gr\nΚινητό τηλέφωνο έσκασε στα χέρια 24χρονης κοπέλας\nΣοκ για μία 24χρονη κοπέλα στη Βέροια καθώς το κινητό που κρατούσε στα χέρια της εξερράγη και από θαύμα γλίτωσε τα χειρότερα.\nΌπως είπε, μιλώντας στον ΑΝΤ1, κατά τη διάρκεια μιας κλήσης, το κινητό της εξερράγη, με αποτέλεσμα να το πετάξει στο πάτωμα και να προκληθεί φωτιά στο χαλί που βρισκόταν κάτω.\nΗ Ανδριάνα Αμανατίδου, είπε ότι αγόρασε την επίμαχη συσκευή από κατάστημα και μάλιστα έχει κρατήσει τη σχετική απόδειξη\nΕίχα κάποια αίματα στα χέρια εκείνη τη στιγμή και κάποιες γρατζουνιές μετά, αλλά δεν τραυματίστηκα. Απλώς, ήθελα να το πω για να το ξέρει ο κόσμος, να το έχει στο μυαλό του, γιατί θα μπορούσε να συμβεί και σε ένα μικρό παιδί. Η εταιρεία μου ζήτησε το κινητό για να μου κάνει απλή αντικατάσταση, αλλά εγώ θα κινηθώ νομικά από ‘δω και πέρα».


"Καζάνι" έτοιμο να εκραγεί η Ανατολική Μεσόγειος - 57 πολεμικά πλοία συνωστίζονται ανοιχτά της Συρίας\n“Καζάνι” έτοιμο να εκραγεί η Ανατολική Μεσόγειος – 57 πολεμικά πλοία συνωστίζονται ανοιχτά της Συρίας\nby Τρίαινα 12/06/2015, 10:07 ΜΜ 3.2k Views 0 Votes 0 Comments\nΚαζάνι που βράζει είναι η Ανατολική Μεσόγειος για ακόμα μια φορά καθώς η ναυτική συγκέντρωση πολεμικών σκαφών δνε έχει προηγούμενο. Συνολικά 57 πολεμικά σκάφη από 5 χώρες είνα ισυγκεντρωμένα στα ανοιχτά της Συρίας ενώ αναμένονται και νέες ενισχύσεις για όλες τις παρατάξεις.\nΗ κινητικότητα στον αέρα και στη θάλασσα της Συρίας είναι αρκετά έντονη, η ανατολική Μεσόγειος βρίσκεται στις “πύλες” του πολέμου, υπάρχουν 57 πολεμικά πλοία από 5 διαφορετικές χώρες, σημειώνει το τούρκικο δημοσίευμα.\nΑρκεί μία “σπίθα” για να “ανάψει φωτιά” και να οδηγηθούμε σε ανεξέλεγκτες καταστάσεις.\nΗ Τουρκία έχει σε ετοιμότητα 34 πλοία στην περιοχή από τα οποία 20 πολεμικά σκάφη όλων των τύπων και 14 βοηθητικά σκάφη. Μεταξύ αυτών υπάρχουν τρεις κορβέτες, ένα υποβρύχιο και μια φρεγάτα η οποία βρίσκεται συνεχώς σε κίνηση για επιτήρηση των τουρκικών υδάτων.\nΗ Ρωσία έχει στείλει 13 πλοία\nΕκτός από την αεροπορική και ναυτική βάση στην Ταρτούς και στη Λαττάκεια, η Ρωσία διαθέτει 13 πολεμικά πλοία στη Μεσόγειο, από αυτά 1 είναι το καταδρομικό “Μόσχα”, 2 αντιορπιλικά, μία φρεγάτα, 2-3 υποβρύχια και τα άλλα βοηθητικά.\nΣύμφωνα με πληροφορίες στο ρωσικό αεροπλανοφόρο «Κουζνέτσωφ» που βρίσκεται αυτή την περίοδο στο Μουρμάνσκ , πραγματοποιούνται οι τελευταίες εργασίες τοποθέτησης νέου συστήματος πλοήγησης και νέου αντιαεροπορικού συστήματος, και θα αποπλεύσει για την περιοχή συνοδεία δύο υποβρυχίων νέας γενιάς.\nΟι ΗΠΑ έχουν στείλει στην περιοχή της ανατολικής Μεσογείου τρία αντιτορπιλικά που φέρουν το σύστημα αεράμυνας AEGIS.\nΗ Γαλλία διαθέτει 1 αεροπλανοφόρο, δύο αντιτορπιλικά και μία φρεγάτα, ενώ στην περιοχή υπάρχει και το πλοίο συλλογής ηλεκτρονικών πληροφοριών. Η Ιταλία διαθέτει μια φρεγάτα και ένα υποβρύχιο.\nΕνώ, η Αγγλία, το Βέλγιο, η Ισπανία, ο Καναδάς, η Πορτογαλία, η Ελλάδα και η Ολλανδία, δεσμεύτηκαν να στείλουν από ένα πλοίο.\nΗ δυτική συμμαχία παρίσταται στην περιοχή λόγω “μιας πιο διεκδικητικής και αποφασιστικής Ρωσίας”, κάτι που περιπλέκει την κατάσταση.\n592 Views3 Σχόλια


Πρόσκληση εκδήλωσης ενδιαφέροντος για την επιλογή αναδόχου υλοποίησης του έργου «Διοργάνωση συνεδρίου με θέμα «ΠΕΡΙΒΑΛΛΟΝ-ΔΗΜΟΣΙΕΣ ΣΥΜΒΑΣΕΙΣ Νεώτερες εξελίξεις –Προβληματισμοί» στις 10,11 και 12 Οκτωβρίου 2014 στο Ναύπλιο»\nΗ ΕΥΔ ΕΠΠΕΡΑΑ με τη συμμετοχή της Ένωσης Μελών του Νομικού Συμβουλίου του Κράτους και της Ενιαίας Ανεξάρτητης Αρχής Δημοσίων Συμβάσεων ενδιαφέρεται να διοργανώσει Συνέδριο με θέμα “ΠΕΡΙΒΑΛΛΟΝ – ΔΗΜΟΣΙΕΣ ΣΥΜΒΑΣΕΙΣ”, Νεώτερες εξελίξεις – Προβληματισμοί, στις 10 έως 12 Οκτωβρίου 2014, στο Ναύπλιο.\nΣε συνέχεια των παραπάνω, η Υπηρεσία Διαχείρισης του Ε.Π. «Περιβάλλον και Αειφόρος Ανάπτυξη 2007-2013» κρίνει αναγκαίο, όπως στο πλαίσιο της Τεχνικής Βοήθειας, με βάση το Π.Δ. 4/2002 και συγκεκριμένα με τη διαδικασία επιλογής από κατάλογο, σύμφωνα με την αριθμ.51540/ΕΥΣΣΑΑΠ 3628/2010 υπουργική απόφαση (ΦΕΚ Β 1856/2010), να αναθέσει, με βάση τη χαμηλότερη προσφορά, έργο παροχής υπηρεσιών διοργάνωσης συνεδρίου.\n110.000 χωρίς ΦΠΑ\nΑπό την υπογραφή της σύμβασης ως 31/10/2014\nΤόπος υποβολής προσφορών www.promitheus.gov.gr του ΕΣΗΔΗΣ\nΑεροπόρου Παπαναστασίου 34β, Αθήνα, 115 27\nΣυνέδριο Ναυπλίου (PDF - 930,72Kb)\nΗμερομηνία τελευταίας τροποποίησης: 29/7/2014


Η ΧΡΥΣΗ ΤΟΜΗ ΣΤΗΝ ΧΡΙΣΤΟΥΓΕΝΝΙΑΤΙΚΗ ΠΑΡΑΣΤΑΣΗ «Ο ΚΑΡΥΟΘΡΑΥΣΤΗΣ» ΣΤΗΝ ΕΘΝΙΚΗ ΛΥΡΙΚΗ ΣΚΗΝΗ – ΣΑΡΩΝΙΚΟΣ – ΛΑΥΡΕΩΤΙΚΗ\n29 Νοεμβρίου 2021 admin ΛΑΥΡΕΩΤΙΚΗ 0\nΦέτος τα Χριστούγεννα η ΧΡΥΣΗ ΤΟΜΗ σας προσκαλεί σε μια εορταστική έξοδο στην αίθουσα Σταύρος Νιάρχος της Εθνικής Λυρικής Σκηνής στο Κέντρο Πολιτισμού Ίδρυμα Σταύρος Νιάρχος για το μπαλέτο «Ο Καρυοθραύστης» του Πιοτρ Ίλιτς Τσαϊκόφσκι την Τετάρτη 29 Δεκεμβρίου στις 19:30. Την σκηνοθεσία και την εντυπωσιακή χορογραφία της παράστασης έχει επιμεληθεί ο Διευθυντής του Μπαλέτου της ΕΛΣ Κωνσταντίνος Ρήγος, τη μουσική διεύθυνση ο Ηλίας Βουδούρης και στην παράσταση συμμετέχουν, μεταξύ άλλων, η ορχήστρα, η παιδική χορωδία και χορευτές της ΕΛΣ.\nΟ Καρυοθραύστης θεωρείται ένα από τα δημοφιλέστερα μπαλέτα του ρεπερτορίου, αφού η συναισθηματική δύναμη και η θεατρικότητα της μουσικής του Τσαϊκόφσκι μαγεύουν διαχρονικά τους μικρούς και μεγάλους θεατές. Στην αρχική δίπρακτη μορφή του, για το οποίο συνέθεσε τη μουσική του ο Τσαϊκόφσκι, ο Καρυοθραύστης πρωτοπαρουσιάστηκε στο αυτοκρατορικό Θέατρο Μαριίνσκι της Αγίας Πετρούπολης στις 18 Δεκεμβρίου 1892. Η αρχική υπόθεση βασίζεται στο διήγημα Ο καρυοθραύστης και ο βασιλιάς των ποντικιών του Ε.Τ.Α. Χόφμαν.\nΟ Κωνσταντίνος Ρήγος επιστρέφει στον αγαπημένο του συνθέτη και δημιουργεί για δεύτερη φορά μια νέα χορογραφία για τον Καρυοθραύστη. Αυτή τη φορά προσπαθεί να δει το έργο μέσα από τα παιδιά που νιώθουν ότι βρίσκονται στο περιθώριο και είναι αναγκασμένα να δημιουργήσουν τα δικά τους όνειρα σε έναν κόσμο που διέλυσαν οι «μεγάλοι». Ο Διευθυντής του Μπαλέτου της ΕΛΣ «διαβάζει» την ιστορία του Καρυοθραύστη σαν μια αλλόκοτη ιστορία που ο καθένας θα τη βιώσει διαφορετικά, με βάση τα δικά του όνειρα και τα δικά του απωθημένα. Το σκηνικό της παράστασης είναι ένα γυάλινο δωμάτιο-βιτρίνα μέσα από το οποίο η Μαρί-Κλάρα θα ονειρευτεί και θα ταξιδέψει μέσω της φαντασίας της. Ο νέος Καρυοθραύστης ισορροπεί ανάμεσα σε μια σύγχρονη εικόνα και στην κλασική παράδοση του χορού. Τα κοστούμια των Deux Hommes είναι μια μείξη από ποπ, glam, πολύχρωμα, εντυπωσιακά κομμάτια υψηλής ραπτικής και μαζί εθνικές στολές και υφάσματα με επιρροές από παλιότερες παραστάσεις της Λυρικής.\nΣυμμετοχή: 35€ μέλη & νέοι / 37€ μη μέλη / 20€ παιδιά (περιλαμβάνεται εισιτήριο στον κεντρικό εξώστη και πούλμαν).\nΑναχώρηση πούλμαν ώρα 17:30 από την Κεντρική Πλατεία Κερατέας.\nΠληροφορίες- Κρατήσεις στα τηλέφωνα : 6984912459 – 6932221477 – 6984614675.\nΜε βάση τα περιοριστικά μέτρα για την προστασία της δημόσιας υγείας από τον κίνδυνο διασποράς του κορονοϊού COVID-19 και σύμφωνα με τις οδηγίες της Ελληνικής Πολιτείας, οι αίθουσες της ΕΛΣ στο ΚΠΙΣΝ θα λειτουργούν ως αμιγείς χώροι για εμβολιασμένους και νοσήσαντες, στο 100% της χωρητικότητάς τους (οι θεατές οφείλουν να επιδεικνύουν έγκυρο σχετικό πιστοποιητικό παράλληλα με την ταυτότητα ή το διαβατήριό τους). Για παιδιά από 4 έως και 17 ετών ισχύει η επίδειξη πιστοποιητικού εμβολιασμού ή νόσησης, είτε δήλωση αρνητικού αυτοδιαγνωστικού ελέγχου (selftest) τελευταίου 24ώρου. Ισχύουν όλα τα μέτρα για την αποφυγή συνωστισμού στην είσοδο και την έξοδο των θεατών, ενώ η χρήση μάσκας είναι υποχρεωτική στην είσοδο, την έξοδο και καθ’ όλη τη διάρκεια της παράστασης.


Καλαμαράκια με σάλτσα πέστο μέντας | Χρυσές Συνταγές\nΑρχικήΟρεκτικάΖεστάΚαλαμαράκια με σάλτσα πέστο μέντας\nΚαλαμαράκια με σάλτσα πέστο μέντας\n1 κιλό μικρά καλαμαράκια (με τα πλοκάμια τους)\n2 λεμόνια, το χυμό,\n½ φλ. ψιλοκομμένα φύλλα μέντας (ή δυόσμου, αν δεν βρείτε),\n½ (περίπου) φλ. νιφάδες παρμεζάνας για το σερβίρισμα.\nΓια το πέστο μέντας:\n2 φλ. φύλλα μέντας (ή δυόσμου, αν δεν βρείτε)\n½ φλ. καβουρδισμένα κουκουνάρια,\n2/3 φλ. ελαιόλαδο,\n1/3 φλ. παρμεζάνα,\nΤεμαχίζετε, πλένετε και στραγγίζετε καλά τα καλαμαράκια. Τα βάζετε σε μια μη μεταλλική λεκάνη και προσθέτετε το ελαιόλαδο, το λεμόνι, τη μέντα, λίγο αλάτι (προσοχή, τα καλαμαράκια έχουν το δικό τους) και πιπέρι. Τα ανακατεύετε και τα κρατάτε σκεπασμένα στο ψυγείο για ένα βράδυ.\nΤην επομένη, ετοιμάζετε το πέστο (Pesto) μέντας: Βάζετε όλα τα υλικά στη γυάλα του πολυμίξερ ή του μπλέντερ και τα χτυπάτε στην αρχή με διακεκομμένες κινήσεις του μοτέρ, μέχρι να τα ψιλοκόψετε. Ύστερα, τα χτυπάτε μέχρι να γίνει ένα λείο μίγμα, σαν κρέμα. Το κρατάτε σκεπασμένο για να σμίξουν οι μυρωδιές.\nΣτραγγίζετε καλά τα καλαμαράκια, τα στεγνώνετε και τα τυλίγετε στο αλεύρι. Ύστερα, τα βάζετε σε ένα σουρωτήρι και το τινάζετε για να φύγει το περισσό αλεύρι. Ζεσταίνετε μπόλικο λάδι μέχρι να κάψει σε ένα τηγάνι και τα τηγανίζετε μέσα τμηματικά μέχρι να ροδίσουν. Τα βγάζετε σε μια πιατέλα στρωμένη με διπλό απορροφητικό χαρτί για να στραγγίσουν.Τα βάζετε σε καθαρή πιατέλα ή τα μοιράζετε σε 4 πιάτα, ρίχνετε επάνω τους το μισό πέστο μέντας και τα ανακατεύετε ελαφρά. Τα ραντίζετε με το υπόλοιπο, σκορπάτε πάνω νιφάδες παρμεζάνας και τα σερβίρετε αμέσως.


Ψηφιακή Χαρτογράφηση Σπίλων | Δερματολόγος Νεκτάριος Λογαράς | Athens South\nΑρχική | Δερματολογία – Αφροδισιολογία | Ψηφιακή Χαρτογράφηση Σπίλων\nΗ Ψηφιακή Δερματοσκόπηση με FOTOFINDER, είναι ένα τεχνολογικό επίτευγμα για την λεπτομερή εξέταση του Δέρματος, με την χρήση ειδικού Ψηφιακού Μεγεθυντικού φακού, που μεγεθύνει την υπό εξέταση περιοχή, από 10 έως και 140 φορές. Η Ψηφιακή Δερματοσκόπηση, επιτρέπει την Καταγραφή Ύποπτων Βλαβών και δίνει την δυνατότητα Επανελέγχου και Σύγκρισης των Δερματοσκοπικών εικόνων των Σπίλων (Ελιές).\nΤο ATBM FOTOFINDER, μας δίνει την δυνατότητα της Αυτόματης Ολόσωμης Ψηφιακής Χαρτογράφησης.\nΜε το ATBM Fotofinder, καταγράφονται όλοι οι Σπίλοι σε όλες τις περιοχές του σώματος, με μακροσκοπικές φωτογραφίες. Το εξελιγμένο λογισμικό, συγκρίνει όλες τις φωτογραφίες, από την προηγούμενη εξέταση και αναγνωρίζει τις οποιεσδήποτε αλλαγές και άμεσα μας καθιστά την προσοχή σε εκείνον τον Σπίλο, που έχει αλλάξει ή ακόμα και σε εκείνον τον Σπίλο που εμφανίζεται για πρώτη φορά.\nΗ τυπική κλινική εικόνα του Μελανώματος, αφορά μία μελαγχρωματική βλάβη που αλλάζει ως προς το μέγεθος, το σχήμα και το χρώμα. Πολλές φορές, η μεταβολή αυτή, είναι τόσο αργή και σταδιακή, ώστε να μην γίνεται αντιληπτή από τον ασθενή. Πολλές φορές, παρόμοια χαρακτηριστικά του Μελανώματος, υπάρχουν σε Καλοήθη Μελαγχρωματικές βλάβες, τα οποίοι ονομάζονται Δυσπλαστικοί Σπίλοι.\nΣε αυτή την περίπτωση, μπορούμε να αποφασίσουμε την χειρουργική αφαίρεση του Δυσπλαστικού Σπίλου ή να τον καταγράψουμε και να τον παρακολουθήσουμε και αν υπάρξουν αλλαγές τότε να πραγματοποιήσουμε Χειρουργική Αφαίρεση του Σπίλου.


ΥΠΟΥΡΓΕΙΟ » ΓΡΑΦΕΙΟ ΤΥΠΟΥ » Ανακοίνωση σχετικά με τη διασφάλιση της βιωσιμότητας του χρηματοδοτικού μηχανισμού των Ανανεώσιμων Πηγών Ενέργειας\nΗ ΡΑΕ ενεργώντας ως Ανεξάρτητη Ρυθμιστική Αρχή αποφάσισε την αύξηση του τέλους ΑΠΕ, με στόχο να διασφαλίσει τη βιωσιμότητα του μηχανισμού χρηματοδότησης των Ανανεώσιμων Πηγών Ενέργειας (ΑΠΕ) από τον ΔΕΣΜΗΕ για το 2012 και την εύρυθμη λειτουργία ολόκληρης της αγοράς ηλεκτρικής ενέργειας.\nΕπίσης, το 2014 θα γίνει η μετάβαση στο νέο μοντέλο της χονδρεμπορικής αγοράς (target model), που προβλέπει χρηματιστήριο ενέργειας (σε εθελοντική βάση) και διμερή συμβόλαια. Στη νέα αυτή μορφή της αγοράς ο Διαχειριστής Συστήματος θα είναι υποχρεωμένος να πωλεί την ενέργεια που παράγεται από τις ΑΠΕ κατά τρόπο διαφανή και αποδοτικό, έτσι ώστε να συγκεντρώνει τα έσοδα για τον Ειδικό Λογαριασμό ΑΠΕ. Συμπληρωματικά, θα εξεταστεί η δυνατότητα να εκδίδουν οι ΑΠΕ και Αποδεικτικά Διαθεσιμότητας Ισχύος (ΑΔΙ) ανάλογα με την ισχύ που έχουν συνεχώς διαθέσιμη.


Αθλητικά - Νάξος: Πέντε χρόνια με χαμόγελα για το Naxos Tennis Club | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\nΒρίσκεστε εδώ:Naxos Press » Αθλητικά » Νάξος: Πέντε χρόνια με χαμόγελα για το Naxos Tennis Club\n04/10/2018 - 18:12\n"Αλήθεια πως πέρασε ο χρόνος…. Εχει βραδιάσει. Ταξιδεύεις από την Αθήνα στη Νάξο με το πλοίο και δεν έχεις τι να κάνεις. Τυχαία πέφτει το μάτι σου στο κινητό τηλέφωνο που γράφει 22 Σεπτεμβρίου… Και το μυαλό τρέχει. Πίσω στο χρόνο. Στις 22 Σεπτεμβρίου του 2013. Ημερομηνία – ορόσημο για τη ζωή σου. Τότε που πήρες την απόφαση να κάνεις ένα από τα μεγαλύτερα επαγγελματικά βήματά σου. Να δημιουργήσεις κάτι που δεν υπήρχε πριν..


Η Υπαπαντή του Κυρίου και Θεού και Σωτήρος ημών Ιησού Χριστού. – Ιερός Ναός Αγίου Αχιλλίου\nΗ Υπαπαντή του Κυρίου και Θεού και Σωτήρος ημών Ιησού Χριστού.\nΦεβρουάριος 1, 2018 by Ι.Ν.Αγ.Αχιλλίου Λάρισας


sibilla - σίβυλλα: Από το σφυροδρέπανο στις σαρδέλες... για την «αριστερά της Εποχής μας»!\nΑπό το σφυροδρέπανο στις σαρδέλες... για την «αριστερά της Εποχής μας»!\n«Εμείς που δεν ηττηθήκαμε...\nμόνον επειδή προσπαθούσαμε συνεχώς»\nΤόμας Έλιοτ, "Τέσσερα Κουαρτέτα"\nΜετά τα "ανοιχτά σύνορα" [Βλέπε σε: Ο ψεύτης καθηγητής στο Πάντειον Πανεπιστήμιο... Στην Ιταλία οι μυστικές υπηρεσίες κι οι "φιλάνθρωπες" ΜΚΟ... ο πακτωλός χρημάτων!], τον "κίνδυνο κλιματικής αλλαγής" [Βλέπε σε: Η παγκόσμια ελίτ μας θεωρεί ηλίθιους και το... διασκεδάζει!]... η παγκόσμια πάλη εναντίον του "φασισμού, του λαϊκισμού, του αντιευρωπαϊσμού και της ξενοφοβίας" εξελίχθηκε στο "μεγαλειώδες κίνημα με τις σαρδέλες".\nΤο «Κίνημα της Σαρδέλας»... για "περισσότερη 'αντιφασιστική' Ευρώπη"!\n«Αυτό που συμβαίνει καθημερινά μην το θεωρείται φυσιολογικό.\nΤίποτα δεν λέγεται "είναι φυσιολογικό" σε αυτούς τους\nχρόνους αιματηρής απώλειας, συντονισμένης αναταραχής,\nπρογραμματισμένης αυθαιρεσίας, απάνθρωπου ανθρωπισμού,\nέτσι ώστε τίποτα αξίζει ως αμετάβλητο πράγμα.»\nΜπέρτολτ Μπρεχτ, "Η εξαίρεση κι ο κανόνας" (Die Ausnahme und die Regel),\n1930-1931, πρώτη έκδοση “Internationale Literatur”, Μόσχα, Σεπτέμβρης 1937.\nΣήμερα το υπερεθνικό κεφάλαιο, οι τραπεζίτες έχουν στην πρώτη γραμμή της δικής τους πάλης την «αριστερά της Εποχής μας», βασικό πλέον ταξικό εχθρό των λαών και των καταπιεσμένων, και τώρα πλέον η συντήρηση, η παραδοσιακή δεξιά παρέδωσε την...\nπρωτοκαθεδρία σ' αυτή την καπιταλιστική "αριστερά", περιοριζόμενη σε υπηρετικό ρόλο νομιμοποίησης της "νέας τάξης".\nΣτη γειτονική Ιταλία -πάλαι ποτέ ιστορικό "σχολείο-εργαστήριο" της αριστεράς-, η πορεία εξέλιξης της «αριστεράς της Εποχής μας», έγινε με ραγδαίους ρυθμούς, όπως διαπιστώνουμε στην παραπάνω απεικόνιση των επίσημων συμβόλων κι ονομασιών της ιταλικής αριστεράς.\nΑπό τον Palmiro Togliatti περάσαμε στον Mattia Santori (ηγέτη κι εμπνευστή του«Κινήματος της Σαρδέλας»).\nΑπότο σφυροδρέπανο περάσαμε στη Σαρδέλα...\nΗ θλιβερή ιδεολογική μεταμόρφωση του πρώην κομμουνιστικού κι αριστερού κινήματος (οι σοσιαλιστές μεταμορφώθηκαν σε σοσιαλδημοκράτες κι η επαναστατική αριστερά σε "δικαιωματκή") στην πορεία μιας "μεταρρύθμισης" που επιβάλουν οι τραπεζίτες με το νέο μότο: «αριστερά της Εποχής μας».\nΔεν υπήρχε περίπτωση, θα ήταν παράδοξο και θ' αποτελούσε είδηση αν και στην Ελλάδα η εγχώρια όλη καπιταλιστική "αριστερά" δεν εκθείαζε και δεν εμφάνιζε ως "μοντέλο" αυτό το νέο εφεύρημα του καπιταλισμού.\nΑς δούμε ενδεικτικά πως "εισάγουν" τα εγχώρια ελληνόφωνα ΜΜΕ της αριστεράς των τραπεζιτών το «Κίνημα της Σαρδέλας» στην πατρίδα μας:\n* Η κύρια έκφραση της ιμπεριαλιστικής "αριστεράς" και Σόρος: "Κίνηση απελάστε τον ρατσισμό" 40000 αντιφασίστες στη Φλωρεντία τραγούδησαν το Bella Ciao! (video)\n* Το επίσημο δημοσιογραφικό έντυπο της κοσμοπολίτικης "ευρωπαϊκής αριστεράς" του 4ου Ράιχ: "Αυγή" «Σαρδέλες» εναντίον Σαλβίνι (Video)\n* Το δημοσιογραφικό συγκρότημα του σημερινού "ριζοσπάστη αριστερού" ευρωβουλευτή: "tvxs" Bella Ciao… Το κίνημα της «Σαρδέλας»\n* Το γνωστό μετωπικό συγκρότημα της "αριστεράς της εποχής μας": "εφημερίδα Συντακτών", Ο Σαλβίνι απέναντι στις «Σαρδέλες» της στεριάς\n* Η εφημερίδα για την "κομμουνιστική ανανέωση", όπως αυτοχαρακτηρίζεται: "Εποχή", Το «Κίνημα της Σαρδέλας» στην Ιταλία\n* Ακόμη και το "ΠΡΙΝ", Οι «σαρδέλες» απέναντι στον Σαλβίνι\nΦυσικά δεν απουσιάζει ποτέ από τη μάχη της "αντικειμενική" ενημέρωσης το κρατικό ειδησιογραφικό πρακτορείο, που χρυσοπληρώνει με αίμα ο ελληνικός λαός. Όπως ακριβώς στάθηκε στο πλευρό της "αραβικής άνοιξης made in USA" κι όπου απαιτούσε το 4ο Ράιχ επί "αριστερής" κυβέρνησης, έτσι και σήμερα στην πρωτοπορεία της προπαγάνδας των τραπεζιτών: "Έκλεισε επί αρκετές ώρες χθες το βράδυ η σελίδα στο Facebook του κινήματος των 6.000 Sardine (6.000 σαρδέλες), που κάνει αντίπραξη στους δρόμους και τις πλατείες στο λαϊκιστικό πρόγραμμα του ηγέτη της ξενοφοβικής Λέγκας, Ματέο Σαλβίνι, προκαλώντας αντιδράσεις μέσω άλλων οδών στο διαδίκτυο... (...) Απόψε, το Κίνημα των Σαρδελών έχει οργανώσει νέα συγκέντρωση στην Πάρμα, στις 19:00 τοπική ώρα (20:00 ώρα Ελλάδας), στην πλατεία Ντουόμο..." Πηγή πληροφοριών: ΑΠΕ – ΜΠΕ\nΕπίσης η ναυαρχίδα του συγκροτήματος του εφοπλιστή Μαρινάκη δεν απουσιάζει από το "προσκλητήριο": "in.gr" κι εφημερίδα "ΤΑ ΝΕΑ", Ιταλία: Δεκάδες χιλιάδες «σαρδέλες» κατά του Σαλβίνι τραγουδούν «Bella Ciao»\nΑλλά και η ελληνική έκδοση του "CNN Greece", «Σαρδέλες»: Το νέο, απρόβλεπτο κίνημα που αντιστέκεται στον Σαλβίνι\nΘα μπορούσε ν' απουσιάζει το "LIFO";Το "κίνημα της σαρδέλας" στην Ιταλία\n«- Σύντροφε Σαρδέλα, τι είναι αυτός ο Ευρωπαϊκός Μηχανισμός Σταθερότητας (MES);\n- Να σκέφτεσαι τον Σαλβίνι και να τραγουδάς Μπέλα Τσιάο»\nΣτην Ιταλία, λοιπόν, γεννήθηκε ένα κίνημα για ν' αντιμετωπιστεί το τέρας του "εθνικισμού, λαϊκισμού, ξενοφοβίας κι αντιευρωπαϊσμού", την ώρα που η όλη "αριστερά" -και ο Stefano Fassina, αδελφό κόμμα τόσο της πάλαι ποτέ Λαε του Λαφαζάνη, αλλά ταυτόχρονα και του Συριζα και του Βαρουφάκη... "το αίμα νερό δεν γίνεται"- βρίσκεται στην κυβέρνηση κι ανατρέπει κάθε τι που πρόσβαλε το ευρωπαϊκό ιδεωδες της προηγούμενης κυβέρνησης [Περισσότερα για την πολιτική κατάσταση στην Ιταλία: ΕΔΩ].\nΣήμερα στη γειτονική Ιταλία έχει δημιουργηθεί ένα πολιτικό πρόβλημα αναφορικά με τον Ευρωπαϊκό Μηχανισμό Σταθερότητας (European Stability Mechanism - ESM) που θα αντικαταστήσει με αναθεωρήσεις το Ευρωπαϊκό Ταμείο Χρηματοπιστωτικής Σταθερότητας και τον Ευρωπαϊκό Μηχανισμό Χρηματοπιστωτικής Σταθεροποίησης, γιατί ο πρωθυπουργός Giuseppe Conte χωρίς έγκριση από την ιταλική Βουλή συναντήθηκε και διαπραγματεύτηκε την συμμετοχή της χώρας.\nΤο "ταμείο σωτηρίας", όπως το αποκαλούν οι ελίτ, θα αναθεωρηθεί συντόμως κι ήδη έχουν προχωρήσει οι διαδικασίες μεταξύ των κυβερνήσεων μελών της Ευρωπαϊκής Ένωσης (στην Ελλάδα θα μάθουμε κατόπιν των αποφάσεων τι συζήτησαν, ή σωστότερα δεν θα μάθουμε ποτέ τη θέση της Ελλάδας).\nΟ Ιταλός μαρξιστής Ιταλός φιλόσοφος Diego Fusaro, χαρακτηρίζει “δολοφόνο. όποιον θα έχει το κουράγιο να το εγκρίνει" και τον πρωθυπουργό της Ιταλίας "δικηγόρο των αγορών", αναφερόμενος στη δήλωση που είχε κάνει με την ανάληψη των καθηκόντων του στην πρώτη περίοδο της πρωθυπουργίας του, πως θα είναι "δικηγόρος του λαού", επισημαίνοντας πως πρόκειται για μια θεσμική απόφαση με την οποία "Η ΕΕ προστατεύει τα συμφέροντα των καπιταλιστικών ελίτ".\nRomano Prodi «Το Κίνημα των Σαρδελών είναι τρομερό»\nΜόλις προχθές (6 Δεκέμβρη 2019), ο πρώην υπουργός της δεξιάς και μετέπειτα αρχηγός της "αριστεράς της Εποχής μας" Romano Prodi, συνάντησε μαθητές Γυμνασίων και επαίνεσε τις Σαρδέλες: «Είναι τρομεροί, είναι ένα βήμα μπροστά. Αυτό το κίνημα θα βοηθήσει όλους τους Ιταλούς, αλλά κυρίως τη νεολαία, να προβληματιστούν. Αν η Ευρώπη δεν παραμείνει ενωμένη θα συντρίβουμε».\nΘα μπορούσε ν' απουσιάζει απ' αυτό το προσκλητήριο ο Μόντι, ο δοτός πρωθυπουργός της Ιταλίας (ίδια περίοδο με τον Παπαδήμο στην Ελλάδα κι οι δύο τους αδελφοί στην παγκόσμια στοά Trilaterale);\nΘα μπορούσε ν' απουσιάζει ο "αριστερός" ψευτοδιανούμενος Σαβιάνο (καταδικασμένος για συρραφή ειδήσεων ως λογοτεχνικά κείμενα, γνωστός και στην Ελλάδα ως "ανατρεπτικός αριστερός" με το βιβλίο "Γόμορρα"), που το σύστημα κατασκεύασε ως συγγραφέα-διανοούμενο της "αριστεράς" για το Ισραήλ και την ελεύθερη λαθρομετανάστευση;\nΘα μπορούσε ν' απουσιάζει η Φορνέρο με την μεταρρύθμιση στο ασφαλιστικό-συνταξιοδοτικό (έγινε πίστη αντιγραφή από τον Κατρούγκαλο);\nΑκόμη κι η αμερικανίδα τραγουδίστρια Πάττι Σμιθ... συγκινήθηκε από το κίνημα της "Σαρδέλας".\nΘα μπορούσε ν' απουσιάζει από το νέο παγκόσμιο προσκλητήριο ο Μπεργκόλιο;\nΔεν γνωρίζετε ποιος είναι ο Χόρχε Μάριο Μπεργκόλιο, σήμερα πάπας Φραγκίσκος; [Βλέπε σε: Οι Μανάδες των δολοφονημένων στην Αργεντινή, μας το θυμίζουν!].\n«Ντελίριο: ακόμη κι ο Μπεργκόλιο γίνεται "σαρδέλα". Τα Papaboys του μπαίνουν στο κίνημα για το μίσος και τη δυσαρέσκεια» (Delirante: anche Bergoglio diventa una “sardina”. I suoi Papaboys entrano nel movimento dell’odio e del rancore)... ενημερώνουν τα ΜΜΕ.\nΤα "Papaboys" (Τα παιδιά του πάπα), η Λέσχη των πιστών νεολαίων του παπισμού μπαίνει δυναμικά στο "Κίνημα της Σαρδέλας".\nΟ πρόεδρος των "Παιδιών του πάπα" Daniele Venturi δηλώνει κι αναλύει στο ειδησεογραφικό πρακτορείο "Adnkronos" και δεν αφήνει καμία αμφιβολία: «Είναι ένα εξαιρετικό κίνημα που ξεκινά από τους νέους... Ο Πάπας δέχτηκε τη Γκρέτα, μπορεί να μην συμμετέχει σ' αυτό το "Κίνημα της Σαρδέλας"; 14 Δεκλέμβρη θα διαδηλώσουμε με τις Σαρδέλες».\nΟ πρόεδρος των Papaboys κι η οργάνωσή του είναι πολύ δραστήριοι ακόμη και στα μέσα κοινωνικής δικτύωσης με 5 εκατομμύρια οπαδούς και 300 χιλιάδες οπαδούς στο Facebook, που πειραματίζονται στην τεχνητή νοημοσύνη ενώ "ταξιδεύουν" σε διακομιστή Silicon Valley, Βασίζονται πάρα πολύ σ' αυτό το νέο "κίνημα της Σαρδέλας" και επισημαίνει: «Εμπρός Σαρδέλες... με ορμή και δύναμη... Αυξάνεστε και πληθύνεστε σε κάθε πλατεία, σε κάθε πόλη, σε κάθε χώρα! Ό, τι ειρηνικό πράγμα προέρχεται από τους νέους, ακόμα κι αν είναι μια πραγματική επανάσταση, είναι ευπρόσδεκτη. Είμαστε μια ελεύθερη δημοκρατία για να διαδηλώνουμε».\nΕίναι αδύνατον ν' απουσίαζε από αυτό το νέο παγκόσμιο κίνημα ο πάπας. Θα ήταν μεγάλη απουσία από το νεοταξικό κίνημα του 4ου Ράιχα και δεν διστάζει σε τίποτα [Βλέπε σε: Η αποδόμηση των Χριστουγέννων: νέοι συμβολισμοί στην υπηρεσία του οικονομικού φανατισμού του υπερεθνικού κεφαλαίου].\nΑκόμη κι οι νεοφασίστες λατρεύουν αυτό το "Κίνημα της Σαρδέλας"\nΟ Filippo Rossi, ο "ιδεολόγος" του νεοφασιστικού κινήματος "Alleanza Nazionale" (Εθνική Συμμαχία) το αναλύει ως εξής, μεταξύ άλλων στην "Corriere della Sera":\n«Η πολιτική ένταξη δεν έχει πλέον καμία σημασία. Η μεταβλητότητα των εκλογών είναι πολύ υψηλή κι υπάρχει μια φιλελεύθερη δεξιά, μετριοπαθής που απορρίπτει τον εξτρεμισμό. Αυτή η δεξιά δεν έχει φωνή, δεν εκπροσωπείται πολιτικά, αλλά υπάρχει στην κοινωνία των πολιτών.\nΟι σαρδέλες γεννιούνται εναντίον του Σαλβίνι, εναντίον μιας βίαιης πολιτικής γλώσσας, που αποτελείται από κενά συνθήματα, οργή και μίσος απέναντι στους άλλους.\nΤο ραντεβού που θα κυρώσει το μανιφέστο και ίσως το μέλλον του κινήματος έχει προγραμματιστεί για το Σάββατο 14 Δεκεμβρίου στην Piazza San Giovanni στη Ρώμη».\n"Σαρδέλα" κι η Francesca Pascale, η σημερινή σύντροφος του αρχηγού της ιταλικής δεξιάς (Φόρτσα Ιτάλια) Σίλβιο Μπερλουσκόνι.\nΆμεση η ανταπόκριση της κυρίας Francesca Pascale στην απροσδόκητη πρόσκληση για να πάει στην Piazza San Giovanni στη Ρώμη στις 14 Δεκέμβρη μαζί με τις "Σαρδέλες". Η σύντροφος του Silvio Berlusconi σε μια πολύ θορυβώδη συνέντευξη εξήγησε τη συμμετοχή της: «Βλέπω στο Κίνημα της Σαρδέλας την "φιλελεύθερη αναπνοή" που είχε οδηγήσει στην ίδρυση της Forza Italia».\nΟ πυρετός της "Σαρδέλας" στην Ελλάδα δεν έπληξε μόνον ολόκληρο τις εφημερίδες που προαναφέραμε και είναι άξιο ενδιαφέροντος πως εμφανίζουν ως μεγαλειώδες το "Κίνημα της Σαρδέλας", αποσιωπόντας ποιοι και γιατί το στηρίζουν.\nΟι "ελληνικές" Σαρδέλες απευθύνουν κάλεσμα για παράλληλη συγκέντρωση μ' αυτή της Ρώμης, το Σάββατο 14 Δεκέμβρη... στην πλατεία Κολωνακίου.\nΤι άλλο θα δούμε και θα ζήσουμε αυτή τη "νέα εποχή" της νεοταξικής "αριστεράς"!\nΠοιοι βρίσκονται πίσω από τις Σαρδέλες;\nΟ αγαπημένος φίλος και συναγωνιστής Γερουσιαστής Fernando Rossi, σημειώνει:\n«Mattia Santori (ο αρχηγός των Σαρδέλων), 30 ετών, υπάλληλος στην RIE, εταιρία που ασχολείται με την επικοινωνία.\nΗ RIE είναι μια ιδιωτική εταιρία που προσφέρει συμβουλευτικές υπηρεσίες και ιδρύθηκε από τον Romano Prodi [πρώην υπουργό της δεξιάς και μετέπειτα ηγέτη και πρωθυπουργό της αριστεράς] και τον Alberto Clò, πρώην υπουργό της κυβέρνησης Dini [κυβέρνηση 487 ημερών, Γενάρης 1995 - Μάης 1996, που συμμετείχε η αριστερά και η τότε Λέγκα του Βορά, με αντιπολίτευση τη δεξιά του Μπερλουσκόνι και την ακροδεξιά της "Εθνικής Συμμαχίας].\nΥπάλληλος και στην εκδοτική εταιρία CdA της GeDi, των εκδόσεων De Benedetti και Agnelli [της γνωστής οικογένειας των Ανιέλι].\nΝα θυμηθούμε πως η GeDi είναι ο μεγαλύτερος εκδοτικός όμιλος της Ιταλίας κι ελέγχει ανάμεσα σε πολλές εφημερίδες, τηλεοπτικούς και ραδιοφωνικούς σταθμούς [αριστερών και δεξιών προτιμήσεων]: "Repubblica", "La Stampa", "SecoloXIX", "Huffington Post", "L'Espresso".\nΙδού η αποκάλυψη του τεχνάσματος για τον μεγάλο συντονισμό των ΜΜΕ.\nΑς το παραδεχτούμε: οι σαρδέλες προωθούνται από τις δύο πλουσιότερες και πιο ισχυρές οικογένειες στην Ιταλία: De Benedetti και Agnelli».\nΟ αρχηγός του κινήματος, η "Σαρδέλα Mattia Santori", κατακλύζει όλους τους τηλεοπτικούς σταθμούς, ραδιόφωνα κι εφημερίδες, ισχυρίζεται ότι το κίνημα δεν είναι πολιτικό και μάλιστα δηλώνει: "Σπούδασα οικονομία, αλλά για την Πολιτική με Π κεφαλαίο και την Οικονομία, υπάρχουν οι ειδικοί που πρέπει να ακούμε". Μάλιστα στη Φλωρεντία πέταξαν έξω από την "αντιφασιστική" τους διαδήλωση όσους είχαν κόκκινη σημαία με σφυροδρέπανο και με τις κραυγές έξω η "κόκκινη σημαία" (βίντεο).\nΣτη Φλωρεντία η κόκκινη σημαία ήταν του "Λαϊκού αυτοδιαχειριζόμενου Κέντρου Φλωρεντίας" (http://www.cpafisud.org/), γνωστό σε ολόκληρη την κομμουνιστική κι ανυπότακτη ιταλική αριστερά ως Fi-Sud. Απομακρύνθηκε κακήν κακώς από ένα μαινόμενο πλήθος και με προπηλακίσεις, που τραγουδούσε κραυγάζοντας «πάρτε από εδώ τις σημαίες του μίσους», ενώ οι σαρδέλες κρατούσαν κι ανέμιζαν σημαίες της Ευρωπαϊκής Ένωσης και πανό υπέρ της Ε.Ε.\nΗ επίθεση της νεοταξικής "αριστεράς της Εποχής μας" θα εντείνεται και κλιμακώνεται καθημερινά στην Ευρώπη. Πρέπει να πάψει να υπάρχει η έννοια της πατρίδας, του έθνους και να προχωρήσουμε στην ολοκλήρωση του "ευρωπαϊκού πατριωτισμού" με κινήματα σαρδέλας.\nΖούμε τον απόλυτο σουρεαλισμό...\nΤο "κίνημα της Σαρδέλας", οι "αγανακτισμένοι" βγαίνουν στους δρόμους και τις πλατείες, διαδηλώνουν εναντίον του φασισμού και του Σαλβίνι, εναποθέτοντας τις ελπίδες για το μέλλον των λαών στο "ευρώ" και το νέο Διευθυντήριο με τους "αριστερούς" Επιτρόπους και τους "ειδικούς της Πολιτικής κι Οικονομίας... και στηρίζουν όλες εκείνες τις πολιτικές που προετοίμασαν την εκλογική εκτίναξη και λαϊκή αποδοχή του Σαλβίνι στο λαό. Είναι ένα απίστευτο παράδοξο!\nΟι νέοι "αριστεροί" Επίτροποι του Διευθυντηρίου της Ε.Ε. τραγουδούν στο ευρωκοινοβούλιο το Μπέλα Τσιάο (Bella Ciao) και υπόσχονται αγώνες εναντίον του...\nMarco Rizzo: "Οι ΜΚΟ κάνουν ανθρωπιστικές πράξεις;\nΑπολύτων όχι, χρηματοδοτούνται από πολυεκατομμυριούχους για να φέρουν το χάος και να καταργήσουν εργατικά δικαιώματα, μας ξαναφέρνουν το μεσαίωνα"\nΠως να μην "χάσει τον έλεγχο" της ευγένειας ο Marco Rizzo, Γενικός Γραμματέας του Κομμουνιστικού Κόμματος της Ιταλίας;\n«Τώρα φτάνει, δεν μπορούμε πλέον! Κι οι επίτροποι της ΕΕ τραγουδούν το 'Bella Ciao'. Είναι εκείνοι που ταύτισαν τον κομμουνισμό με το ναζισμό. Ντροπή! Έξοδο από το Ευρώ €, την Ε.Ε. και το ΝΑΤΟ!».\nΒρισκόμαστε, τελικά, αντιμέτωποι με μια πραγματική μορφή πολιτικής ψυχοπαθολογίας.\nΟι Επίτροποι, οι εκτελεστές δολοφόνοι των ευρωπαϊκών λαών τραγουδούν το "Μπέλα Τσιάο" κι οι σαρδέλες αγανακτούν με τον "φασισμό"...\nΜοιάζει με όνειρο... σωστότερα εφιάλτη...\nΟ ANPI (National Association of Italian Partisans), ο "Σύνδεσμος Αγωνιστών Ιταλικής ΕΑΜικής Εθνικής Αντίστασης", το Σάββατο κατεβαίνει στη διαδήλωση με τις "Σαρδέλες" και για πρώτη φορά από την ίδρυση του (5 Απρίλη 1945) αποφάσισε να εγκαταλείψει τα σύμβολά του και η πρόεδρος του πιο αντιφασιστικού συμβόλου της Ιταλίας Carla Federica Nespolo, δηλώνει:\n«Συμμετέχουμε στη διαδήλωση της Ρώμης χωρίς σημαίες και σύμβολα του Συνδέσμου Αγωνιστών της Εθνικής Αντίστασης!»...\nΗ πρόεδρος του Συνδέσμου του Ιταλικού ΕΑΜ κυρία Carla Federica Nespolo, γεννημένη το Μάρτη του 1943, είναι η πρώτη πρόεδρος που δεν πήρε μέρος στο Αντάρτικο, αφού δεν είχε συμπληρώσει καν τα 2 χρόνια όταν ιδρύθηκε ο Σύνδεσμος μετά την απελευθέρωση.\n"Εκλέχθηκε" στις 3 Νοέμβρη 2017, χωρίς καν να έχει συμμετάσχει στην Αντίσταση, αλλά είναι η πρώτη γυναίκα πρόεδρος. Μάλιστα έχει διατελέσει βουλευτής την περίοδο "εκσυγχρονισμού" του Κομμουνιστικού Κόμματος Ιταλίας και της μετονομασίας του -μια από τις πολλές μετονομασίες μετάλλαξης- σε "Δημοκρατική Αριστερά", το σημερινό "Δημοκρατικό Κόμμα".\nΜπορούσε να φανταστεί κάποιος αγωνιστής του Ιταλικού ΕΑΜ, ή μάλλον μπορούμε να φανταστούμε το ερχόμενο Σάββατο... Αντάρτες του ΕΑΜ να διαδηλώνουν κρατώντας "Σαρδέλες με τη σημαία της ΕΕ" του κυρίου Mattia Santori;\nMARCO RIZZO ► "Piangono e fot**no... Cantano 'Bella Ciao' mentre distruggono la giustizia sociale" (Αυτοί κλαίνε και γαμάνε... Τραγουδάνε 'Bella Ciao' ενώ καταστρέφουν την κοινωνική δικαιοσύνη)... επισημαίνει "σεμνά" πλέον μπροστά σε ότι συμβαίνει, ο Γενικός Γραμματέας του Κομμουνιστικού Κόμματος της Ιταλίας...\nΣχολιάζοντας την πολιτική επικαιρότητα και μετά το 3.33', ο Marco Rizzo επισημαίνει μεταξύ άλλων, αναφερόμενος στους Επίτροπους που τραγουδούν το 'Bella Ciao', αλλά και στις "Σαρδέλες" που επίσης τραγουδούν το ίδιο τραγούδι:\n«Ένα τραγούδι που μάλλον δεν τραγούδησαν οι αντάρτες... ο ύμνος που τραγουδούσαν οι αντάρτες είναι το "Fischia il vento" [Σφυρίζει ο άνεμος]... αλλά το Bella Ciao πέρασε στη συλλογικότητα ως αντάρτικο τραγούδι... Η αντίσταση εναντίον του φασισμού και του ναζισμού έγινε για Ελευθερία και κοινωνική δικαιοσύνη... Θύμωσα... οι Επίτροποι αγωνίζονται για κοινωνική δικαιοσύνη;\nΑυτοί που κατεδαφίζουν κάθε ιδέα δικαιοσύνης, τώρα την τραγουδούν... πως να το πούμε... είναι σαν να παίρνουμε έναν παιδόφιλο και να του αναθέτουμε να διευθύνει παιδικό σταθμό...\nΣήμερα η παγκοσμιοποίηση έχει μια εξουσία, τεράστια εξουσία στην επικοινωνία...\nΤώρα θα ακούσουμε να τραγουδάει η Μέρκελ το Bella Ciao...\nΑυτοί κλαίνε και γαμάνε... Τραγουδάνε 'Bella Ciao' ενώ καταστρέφουν την κοινωνική δικαιοσύνη».\nΠως η νεοταξική «αριστερά της Εποχής μας» κατορθώνει να διαστρεβλώνει την ιστορία...\nΟ Gianpasquale Santomassimo, καθηγητής Ιστορίας στο Πανεπιστήμιο της Φλωρεντίας, της Τεργέστης και Σιένας -μαθητής του μαρξιστή ιστορικού και κομμουνιστή Ernesto Ragionieri-, επιμελητής των τριών τόμων του Έργου του Τολιάτι (Opere di Palmiro Togliatti), δίνει την ιστορική πραγματικότητα για το τραγούδι "Bella Ciao", το οποίο όλοι θεωρούν αντάρτικο τραγούδι:\n«"Bella Ciao", ιστορική διευκρίνηση: Δεν υπήρχε στη διάρκεια της Αντίστασης, πρωτοεμφανίστηκε στην Πράγα το 1947\nΟρισμένοι νεολαίοι "Σαρδέλες" είναι πεισμένοι ότι το Bella Ciao προέρχεται από μια ισπανική σαπουνόπερα, αλλά αυτοί είναι λίγοι. Οι περισσότερες "Σαρδέλες" διαδηλώνουν στις πλατείες και πιστεύουν ότι το Bella Ciao ήταν τραγούδι των ανταρτών που ελευθέρωσαν την Ιταλία με το τουφέκι στο χέρι. Ένας αναδρομικός μύθος, χαρακτηριστική εφεύρεση μιας παράδοσης, η οποία έχει συμβάλει δυναμικά στην εξάπλωση του τραγουδιού, το οποίο σήμερα τραγουδάται σε πολλές πλατείες του κόσμου ως αντιεξουσιαστικός ύμνος.\nΤο Bella Ciao δεν υπήρχε στη διάρκεια της Αντίστασης και κανένας δεν το τραγουδούσε, αν κι ορισμένοι ιστορικοί πιστεύουν πως κάποιοι το γνώριζαν, αλλά στην κοιλάδα της Μόντενας.\nΟι αντάρτικες ομάδες είχαν το δικό τους τραγούδι κι ήταν το διαδεδομένο "Fischia il vento", από το Σοβιετικό ρυθμό...\nΣτη μορφή-διασκευή που σήμερα γνωρίζουμε, το Bella Ciao πρωτοεμφανίστηκε στην Πράγα το 1947, στο Παγκόσμιο Φεστιβάλ Νεολαίας κι είχε αρέσει πέρα κι έξω από τα εθνικά μας σύνορα...\nΧθες το τραγουδούσαν στις Βρυξέλλες οι Επίτροποι που ετοιμάζουν τα νέα μέτρα λιτότητας που πρέπει να επιβληθούν στους λαούς της Ευρώπης».\nΑς επιτραπεί... σ' όσους κάναμε ανθρωπιστικές σπουδές στην Ιταλία...\nΜε μια απλή ανάγνωση στους στίχους του τραγουδιού -πριν τη διασκευή στην Πράγα το 1947-, μπορεί να διαπιστώσει ο καθένας πως είναι στίχοι τραγουδιού που έχουν σημείο αναφοράς την εργασία γυναικών στους αγρούς -κυρίως τους ορυζώνες- και η συνεχώς επαναλαμβανόμενη φράση φράση "Bella Ciao" είναι χαιρετισμός, έκφραση αποχαιρετισμού της γυναικείας ομορφιάς που χάνεται από τη σκληρή δουλειά στα χωράφια:\n«Alla mattina appena alzata\no bella ciao bella ciao bella ciao, ciao, ciao\nalla mattina appena alzata\nin risaia mi tocca andar.\nE fra gli insetti e le zanzare\no bella ciao bella ciao bella ciao ciao ciao\nun dur lavoro mi tocca far.\nIl capo in piedi col suo bastone\ne noi curve a lavorar.\nO mamma mia o che tormento\nio t'invoco ogni doman.\nEd ogni ora che qui passiamo\nnoi perdiam la gioventù.\nMa verrà un giorno che tutte quante\nlavoreremo in libertà.»\nΟι σημερινές "Σαρδέλες" δεν είναι τίποτα περισσότερο από χρήσιμους ηλίθιους, που υποστηρίζουν το σύστημα που καταστρέφει την εργασία, την ανθρώπινη αξιοπρέπεια. Το να τραγουδούν το "bella ciao", δεν είναι παρά έναν νέος φασισμός της νέας παγκόσμιας τάξης.\n«Ένας νέος φασισμός δημιουργείται στη θέση του παλαιού κληρικό-φασισμού,\nένας τεχνητός φασισμός ο οποίος θα μπορούσε να πραγματοποιηθεί\nμόνον υπό τον όρο να ονομάζεται αντιφασισμός»\n[Βλέπε σε: Νέος φασισμός... μόνον υπό τον όρο να ονομάζεται αντιφασισμός!]\nΥ.Γ. Ζητώντας την κατανόηση απ' όσους αναγνώστες θα μπορέσουν να "αντέξουν" το μεγάλο αυτό κείμενο... θλίψη για τους δημοσιογράφους ανταποκριτές των ελληνικών ΜΜΕ στην Ιταλία, κάποιοι και προσωπικοί φίλοι, γιατί "αγνοούν", ή ακόμη χειρότερα αποκρύπτουν την αλήθεια...\nΤέλος... για να μην μας παραμυθιαζουν οι της «αριστεράς της Εποχής μας», η νεοταξική αριστερά των τραπεζιτών... να πάψουν το τάισμα με αριστεροσύνη στους αγνούς αγωνιστές, ας ακούσουν το Αντάρτικο τραγούδι του ιταλικού ΕΑΜ, των ανταρτών της Ιταλίας που πολέμησαν το φασισμό και το ναζισμό, έτσι ώστε οι σκεπτόμενοι και παραπλανημένοι να μπορούν να αποδομούν τις ηγεσίες της νεοταξικής αριστεράς.\nΟ Ύμνος των Ιταλών ανταρτών, του ιταλικού ΕΑΜ είναι: Fischia il vento\n«Σφυρίζει ο άνεμος κι η καταιγίδα μαίνεται\nσχισμένα παπούτσια κι όμως πρέπει να πάμε\nγια να κατακτήσουμε την κόκκινη άνοιξη\nεκεί που ανατέλει ο ήλιος του μέλλοντος... (...)»\nστις Τετάρτη, Δεκεμβρίου 11, 2019\nΝίκος Δάκος είπε...\nΣαρδέλες VS Δελφίνι(Σαλβίνι)! χά,χά ,χά!\n11 Δεκεμβρίου, 2019 18:00\nΜε φωτεινές εξαιρέσεις Κλειτσίκα και Παπαγιαννόπουλο, οι δημοσιογράφοι, ανταποκριτές ή μη, που καλύπτουν την πανέμορφη Ιταλία κάνουν μάυρη προπαγάνδα. Είναι απίστευτη η κατάντια των ΜΜΕ. Ποτέ δεν ήταν ανεξάρτητα, αλλά, νομίζω, ποτέ άλλοτε δεν ήταν τόσο αναξιόπιστα.\nΒεβαίως, το φαινόμενο είναι γενικευμένο. Αν έστω και ένα νέο παιδί, που ανήκει σε αυτή την "Αριστερά" διαβάζει αυτό το άρθρο, ας μας πει, ποιό ακριβώς σημείο του προγράμματος του Σαλβίνι, της Λεπέν, του Φάρατζ, του Ορμπάν, όσον αφορά την κοινωνική ασφάλιση, το ωράριο εργασίας κλπ. εμπεριέχουν. Στα ζητήματα διεθνούς πολιτικής και εγώ έχω πολλές επιφυλάξεις ως προς την άκριτη στήριξη ορισμένων εξ αυτών στο Ισραήλ. Όμως δεν παραβλέπω ότι σε ζητήματα που παραδοσιακά χαρακτηρίζονταν "αριστερά" οι προαναφερόμενοι, συγκριτικά με τους αντιπάλους τους, είναι απείρως προτιμότεροι, χωρίς να καμώνονται τους... προοδευτικούς. Το επίσης φιλοισραηλινό AfD είναι παρόμοια περίπτωση. Μεταξύ τραπεζουπαλλήλων και... λαικιστών, προτιμούμε χίλιες φορές τους δέυτερους.\n14 Δεκεμβρίου, 2019 02:48


Ειδήσεις για ΕΛΓΑ' - Page 7 of 7 - Agropost\nΛάρισα: Παράπονα για τις αποζημιώσεις\nΗ Ενωτική Ομοσπονδία Αγροτικών Συλλόγων Ν. Λάρισας τις τελευταίες ημέρες και έπειτα από τις πληρωμές της προκαταβολής του «Ιανού» στους πληγέντες αγρότες έγινε αποδέκτης έντονων παραπόνων σχετικά με το με ποιον τρόπο δόθηκαν οι παραπάνω αποζημιώσεις. «Σύμφωνα...\nΒορίδης: Ξεκίνησαν οι δηλώσεις για αποζημίωση σε εγκαταστάσεις και εμπορεύματα\nΞεκίνησε από τη Δευτέρα 2 Νοεμβρίου και θα διαρκέσει έως τη Δευτέρα 16 Νοεμβρίου η διαδικασία υποβολής δηλώσεων στους κατά τόπους ανταποκριτές του ΕΛΓΑ για ζημιές που υπέστησαν οι πληγέντες αγρότες του μεσογειακού κυκλώνα «Ιανός» πέραν της απώλειας σε φυτικό και ζωικό κεφάλαιο,...\nΒορίδης: Κλιμάκια του ΕΛΓΟ Δήμητρα στα χωράφια που επλήγησαν από τον Ιανό\nΤην πρωτοφανή ταχύτητα με την οποία κινήθηκε η παρούσα Κυβέρνηση στην καταβολή, για πρώτη φορά, μίας σημαντικής προκαταβολής προς τους πληγέντες αγρότες του μεσογειακού κυκλώνα «Ιανός» όσο και το γεγονός ότι το ύψος του ποσού των αποζημιώσεων...\nΚοζάνη-Βρυζίδου: Παρεμβάσεις για επίλυση αγροτικών θεμάτων\nΧρειάζονται παρεμβάσεις σε δεκάδες ζητήματα του αγροτικού και κτηνοτροφικού τομέα, σύμφωνα με τη βουλευτή Ν. Κοζάνης Παρασκευή Βρυζίδου, η οποία κατέγραψε κάποια από αυτά σε μια περιοδεία σχεδόν σε όλες τις περιοχές της Περιφερειακής Ενότητας Κοζάνης. Επίσης,...\nΒορίδης: Ξεκίνησε η πληρωμή της προκαταβολής – 26 εκατ. ευρώ στους λογαριασμούς\nO Υπουργός Αγροτικής Ανάπτυξης και Τροφίμων, Μάκης Βορίδης στο πλαίσιο των μέτρων που λαμβάνει το Υπουργείο για τη στήριξη των αγροτών που επλήγησαν από τον μεσογειακό κυκλώνα «Ιανός» και τηρώντας στο ακέραιο τη δέσμευσή του για άμεση πληρωμή μίας «γενναίας» προκαταβολής, μέχρι την οριστική...\nΕΛΓΑ-ΙΑΝΟΣ: Καταβάλλονται 26 εκατ. ευρώ σε 6.912 αγρότες\nΚαταβάλλονται σήμερα 30 Οκτωβρίου 2020, σε μικρότερο χρονικό διάστημα του ενός μηνός από την ημερομηνία λήξης υποβολής δηλώσεων ζημίας, οι προκαταβολές των αποζημιώσεων στις καλλιέργειες του φυτικού και ζωικού κεφαλαίου, ύψους 26 εκατομμυρίων ευρώ. Οι δικαιούχοι...


Πολλαπλή Σκλήρυνση & Οικογενειακός Προγραμματισμός | Υγεία - planbemag.gr\nΗ σκλήρυνση κατά πλάκας είναι ένα νόσημα του Κεντρικού Νευρικού Συστήματος, το οποίο εμφανίζεται συνήθως σε νεαρή ηλικία και 2-3 φορές συχνότερα σε γυναίκες συγκριτικά με τους άνδρες. Αυτό σημαίνει ότι ο αρχικός αντίκτυπος μπορεί να ξεκινήσει κατά τη διάρκεια των σπουδών, της δημιουργίας μιας σχέσης ή ενός γάμου, της εξέλιξης μιας σταδιοδρομίας και της οικογενειακής ζωής. Είναι εύλογο λοιπόν να δημιουργούνται ερωτήματα σχετικά με τον προγραμματισμό για τη δημιουργία οικογένειας.\n‘Ερευνα σε 1000 γυναίκες ηλικίας 25-35 ετών και οι οποίες είχαν διαγνωστεί την τελευταία πενταετία σε 5 Ευρωπαϊκές, χώρες αποκάλυψε πολλά ενδιαφέροντα στοιχεία.\nΠοιες λανθασμένες πεποιθήσεις σχετικά με τον οικογενειακό προγραμματισμό παραμένουν μεταξύ των γυναικών με Υποτροπιάζουσες μορφές ΠΣ σε Ευρωπαϊκό επίπεδο;\nΑν και οι γυναίκες με ΠΣ έχουν ακριβώς τις ίδιες πιθανότητες να συλλάβουν και να έχουν υγιή παιδιά όπως οποιαδήποτε άλλη γυναίκα, την εποχή της διάγνωσής τους, το 84-94% των γυναικών στις διάφορες χώρες (μέσος όρος 88%) ανησυχούσαν ότι δεν θα ήταν σε θέση να τεκνοποιήσουν.\nΗ ΠΣ δεν θεωρείται κληρονομική νόσος και τα παιδιά ενός γονέα με ΠΣ έχουν 4% κίνδυνο εμφάνισης της νόσου, και όμως το 53-67% (μέσος όρος 62%) των γυναικών της έρευνας που ανησυχούσαν ότι δεν θα μπορούν να τεκνοποιήσουν, επίσης ανησυχούσαν ότι υπήρχε περίπτωση να μεταδώσουν τη νόσο στα παιδιά τους\nΠώς διαχειρίζονται οι γυναίκες την επικοινωνία με τους επαγγελματίες υγείας;\nΠαρά τις ανησυχίες τους, πάνω από 1 στις 3 γυναίκες (35%) στις χώρες που διεξήχθη η έρευνα, δεν έχουν μιλήσει με τον νευρολόγο τους για τον οικογενειακό προγραμματισμό, ποσοστό που στην Αγγλία φτάνει το 50%\nΠάνω από τις μισές (57 -64%) γυναίκες που είχαν ανησυχία κατά τη διάγνωση της νόσου ότι δεν θα μπορούν να τεκνοποιήσουν, δεν συζήτησαν με τον γιατρό τους αυτό το θέμα\nΣτις περιπτώσεις που έγιναν σχετικές συζητήσεις, η διάρκειά τους στην πλειοψηφία ήταν 30 λεπτά ή λιγότερο\nΟι συζητήσεις σχετικά με τον οικογενειακό προγραμματισμό ξεκίνησαν από τους Επαγγελματίες υγείας σε ποσοστά που κυμάνθηκαν από 51% – 76%8\nΟι γυναίκες δεν μίλησαν με τον γιατρό τους, δίνοντας τις παρακάτω αιτιολογίες*\nΕίχαν την λανθασμένη πεποίθηση ότι δεν θα ήταν εφικτό να κάνουν οικογένεια\nΈνιωθαν άβολα να μιλήσουν με το γιατρό τους για αυτό το θέμα\nΟ γιατρός τους δεν ανέφερε αυτό το θέμα\nΔεν ήταν έτοιμες για μια εγκυμοσύνη\nΔεν υπήρχε αρκετός χρόνος για μια τέτοια συζήτηση\nΟι γυναίκες με ΠΣ νιώθουν απροετοίμαστες για το θέμα του οικογενειακού προγραμματισμού\nΓια το 85-96% των γυναικών με ΠΣ είναι σημαντικό να αποκτήσουν οικογένεια και το 64-85% δήλωσαν ότι σχεδιάζουν να αποκτήσουν παιδί και μάλιστα σύντομα – μέσα στα επόμενα 2-3 χρόνια.\nΠαρόλα αυτά, οι γυναίκες που συμμετείχαν στην έρευνα ένιωθαν απροετοίμαστες για τις σωματικές (63-95%) και συναισθηματικές (60-100%)προκλήσεις του οικογενειακού προγραμματισμού έχοντας ΠΣ\nΟι γυναίκες με ΠΣ ζητούν περισσότερες πληροφορίες γύρω από τον οικογενειακό προγραμματισμό ώστε να είναι καλύτερα ενημερωμένες για τις επιλογές τους.\n50 έως και 95% των γυναικών θα ήθελαν περισσότερη ή καλύτερη πληροφόρηση και θα επιθυμούσαν να είχαν συζητήσει με τον γιατρό τους κυρίως τα εξής ζητήματα:\nΎφεση συμπτωματολογίας κατά την εγκυμοσύνη\nτι να περιμένει κανείς κατά τη διάρκεια της εγκυμοσύνης\nτι να περιμένει κατά τον τοκετό, η φροντίδα των παιδιών μετά τον τοκετό,\nθεραπευτικές επιλογές κατά την περίοδο προσπάθειας σύλληψης\nενημέρωση για τη γαλουχία\nυποτροπές μετά την γέννηση\nπρόληψη εγκυμοσύνης- αντισύλληψη.\nΠρογραμματισμός με βάση τη γνώση του σήμερα\nΠλέον οι Νευρολόγοι έχουν αποκτήσει μεγάλη εμπειρία στη διαχείριση όλων αυτών των περιπτώσεων.\nΑυτή τη στιγμή υπάρχουν θεραπείες που δεν έχουν αντένδειξη χορήγησης κατά την διάρκεια της σύλληψης αλλά ακόμα και κατά την περίοδο της κύησης για μια γυναίκα με υψηλής ενεργότητας νόσο.\nΣε κάθε περίπτωση, ο γιατρός θα αξιολογήσει το όφελος προς την ασθενή σε σχέση με τον κίνδυνο για το έμβρυο ώστε να καταλήξουν από κοινού, σε μια απόφαση η οποία θα βοηθήσει την ασθενή να δημιουργήσει οικογένεια, με ασφάλεια.\nΣήμερα, στις διαθέσιμες θεραπείες 1ης γραμμής για την υποτροπιάζουσα διαλείπουσα πολλαπλή σκλήρυνση, υπάρχουν θεραπείες με μακροχρόνια δεδομένα σχετικά με την χορήγηση τους πριν ή κατά την διάρκεια της κύησης που προφέρουν στον θεράποντα ιατρό την ασφάλεια για την πορεία της ασθενούς και την έκβαση της κύησης.\nΑνάμεσα σε αυτές, ανήκει η θεραπεία της Οξικής Γλατιραμέρης, μια θεραπεία που διαθέτει δεδομένα για πάνω από 20 χρόνια, σε περισσότερες από 7.000 περιπτώσεις κυήσεων. Τα δεδομένα αυτά προέκυψαν από μακροχρόνια και μεθοδική καταγραφή σε παγκόσμια κλίμακα, των Τμημάτων Φαρμακοεπαγρύπνησης της φαρμακευτικής εταιρείας Teva, χιλιάδων περιπτώσεων εγκυμοσύνης. Τα περιστατικά εγκυμοσύνης που καταγράφτηκαν, περιλαμβάνουν είτε λήψη θεραπείας κατά τη διάρκεια της σύλληψης, είτε συνέχιση της αγωγής κατά την κύηση. Η παρακολούθηση συμπεριλάμβανε και την καταγραφή των εκβάσεων του τοκετού και της υγείας του νεογνού. Τα δεδομένα της Οξικής Γλατιραμέρης δείχνουν ότι είναι ασφαλής τόσο για την περίοδο πριν την σύλληψη, όσο και κατά την κύηση και την γαλουχία. Η χρήση της δεν σχετίστηκε με αρνητικές επιδράσεις στη γονιμότητα, την πιθανότητα αυτόματων αποβολών ή πρόωρου τοκετού, την εμφάνιση συγγενών ανωμαλιών, ούτε άλλων επιδράσεων στο έμβρυο, όπως το χαμηλό βάρος γέννησης.\nΝα τονίσουμε όμως ότι: Σαν προληπτικό μέτρο, είναι προτιμητέο να αποφεύγεται η χρήση οποιοδήποτε φαρμάκου για την θεραπεία Υποτροπιαζουσών μορφών ΠΣ κατά τη διάρκεια της εγκυμοσύνης εκτός εάν το όφελος για τη μητέρα υπερτερεί του κινδύνου για το έμβρυο.\nΜε βάση λοιπόν τη γνώση του σήμερα, οι γυναίκες με ΠΣ θα πρέπει να συζητούν ανοιχτά με τον γιατρό τους και σε συνεργασία μαζί του να παίρνουν αποφάσεις για την δημιουργία της οικογένειας τους, πάντα βασισμένες στη γνώση και στη σωστή διαχείριση της νόσου.\nΣχετικά με την έρευνα EU MS and Family Planning\nΗ έρευνα διεξήχθη σε Γερμανία, Ολλανδία, Ιταλία, Ισπανία και Ηνωμένο Βασίλειο, από την Wakefield Research (www.wakefieldresearch.com) για λογαριασμό της Teva Pharmaceuticals Europe.\nΕτικέτες: be healthy οικογενειακός προγραμματισμός πολλαπλή σκλήρυνση


Αρχαιοζωικός Γεωλογικός Αιώνας:\nΑρχαιοζωικός γεωλογικός αιώνας\n2.600.000.000 - 1.250.000.000 έτη πριν\nΟ "Αρχαιοζωικός", όπως μαρτυρείται και από το όνομά του, είναι η περίοδος που στους ωκεανούς δημιουργείτο αρχέγονη ζωή. ("...και Πνεύμα Θεού επεφέρετο επάνω τού ύδατος" - Γένεσις 1/α΄ 2).\nΣτη συνέχεια μπορείτε να βρείτε πληροφορίες για τη ζωή και το κλίμα στον Αρχαιοζωικό.\nΟι πρώτοι μονοκύτταροι οργανισμοί ήταν αναερόβιοι Προκαρυωτικοί\nΤα πρώτα βακτήρια, εμφανίστηκαν πριν από 3.500.000.000 έτη.\nΤότε έζησαν και τα Μεθανογόνα βακτήρια.\nΠριν από 2.500.000.000 έτη, βρέθηκε ότι υπήρχαν κυανοβακτήρια.\nΟι πρώτοι οργανισμοί ήταν αναερόβιοι Προκαρυωτικοί, και έμοιαζαν με βακτήρια, (κυανοβακτήρια) και στρωματόλιθους, και φαίνεται να επικράτησαν στο αρχέγονο περιβάλλον για 2.000.000.000 έτη. Η φωτοσυνθετική τους δραστηριότητα οδήγησε στη μετάπτωση τού χαρακτήρα τής ατμόσφαιρας σε οξειδωτικό, πράγμα που φαίνεται να οδήγησε σε θάνατο πολλούς αναερόβιους οργανισμούς.\nΑκολούθησαν μεγάλα Φαγοκύτταρα και Συμβιωτικά κύτταρα.\nΟι πρώτοι πολυκύτταροι οργανισμοί (μετάζωα), ως το 1985 πιστευόταν ότι εμφανίστηκαν πριν από 670.000.000 έτη. Τότε όμως έγινε μία ανακάλυψη από τρεις Αμερικανούς, ότι υπήρχαν σε πετρώματα 1.900.000.000 ετών, μικρά παράξενα κυλινδρικά απολιθώματα, που το σχήμα τους θυμίζει ανελίδες, και μικροκαρκινοειδή. (Περισκόπιο τής Επιστήμης Νο 85 σελ. 16).\nΤα πρώτα Ευκαρυωτικά κύτταρα εμφανίστηκαν 1.500.000.000 έτη πριν.\nΗ φωτοσυνθετική δραστηριότητα των Κυανοβακτηριδίων, (3.500.000.000 - 2.500.000.000 έτη πριν), οδήγησε στη μετάπτωση τού χαρακτήρα τής ατμόσφαιρας σε οξειδωτικό, πράγμα που φαίνεται να οδήγησε σε θάνατο πολλούς αναερόβιους οργανισμούς.\nΑκολούθησε ο Πρωτεροζωικός γεωλογικός αιώνας\nΔημιουργία αρχείου: 7-12-2000.


Απεργιακός πυρετός κατά του πολυνομοσχεδίου: πως θα κινηθούν τα μέσα μεταφοράς - Dikaiologitika News - ΕΙΔΗΣΕΙΣ\nΑΝΤΙΤΙΘΕΝΤΑΙ ΣΤΟ ΠΟΛΥΝΟΜΟΣΧΕΔΙΟ\nΑπεργιακός πυρετός κατά του πολυνομοσχεδίου: πως θα κινηθούν τα μέσα μεταφοράς\n12/01/2018 - 09:56\nΣτους δρόμους βγαίνουν σήμερα αρκετές ομάδες εργαζομένων, οι οποίες αντιτίθενται στο πολυνομοσχέδιο της κυβέρνησης, που περιλαμβάνει τα προαπαιτούμενα για την ολοκλήρωση της γ' αξιολόγησης. Ψηφίζεται τη Δευτέρα.\nΧωρίς μετρό θα μείνει σήμερα η Αθήνα, λόγω της 24ωρης απεργίας εργαζομένων. Το Σωματείο Εργαζομένων Λειτουργίας Μετρό Αθηνών αποφάσισε να προχωρήσει στην 24 απεργία λόγω της ψήφισης του πολυνομοσχεδίου το οποίο - όπως λένε - «παραδίδει στους δανειστές ενέχυρο ότι απόμεινε από την δημόσια περιουσία και μαζί τις τελευταίες ελπίδες για μια ζωή με αξιοπρέπεια στους ανθρώπους του μόχθου».\nΕπίσης ακινητοποιημένα θα μείνουν τα τραμ, λόγω της 24ωρης απεργίας που αποφάσισε η Ένωση Εργαζομένων ΗΛΠΑΠ αντιδρώντας στην ψήφιση του πολυνομοσχεδίου. Για τρεις ώρες, από τις 12.00 έως τις 15.00, δεν θα πραγματοποιούνται δρομολόγια στον ηλεκτρικό (ΗΣΑΠ). Αντίθετα κανονικά θα λειτουργήσουν τα λεωφορεία και τα τρόλεϊ.\nΣε 24ωρη απεργία θα πάρουν μέρος και οι νοσοκομειακοί γιατροί(ΕΙΝΑΠ).\nΔένουν κάβους τα πλοία σε όλη τη χώρα αυριο καθώς η Εκτελεστική Επιτροπή της Πανελλήνιας Ναυτικής Ομοσπονδίας (ΠΝΟ), αποφάσισε την πραγματοποίηση 24ωρης πανελλαδικής απεργίας με προοπτική κλιμάκωσης, σε όλες τις κατηγορίες πλοίων, από τις 00.01 της συγκεκριμένης ημέρας έως τις 24:00.\nΤο ΠΑΜΕ έχει ανακοινώσει συλλαλητήριο σήμερα στις 12 το μεσημέρι, με συγκέντρωση στην Ομόνοια.\nΠαράλληλα σε στάση εργασίας (12-3 μεσημέρι) προχωρούν τη Δευτέρα 15 Ιανουαρίου οι εργαζόμενοι στον Δημόσιο Τομέα, με αφορμή την ψήφιση του πολυνομοσχεδίου στη Βουλή.Ταυτόχρονα η ΑΔΕΔΥ οργανωνει οργανώνει συγκέντρωση διαμαρτυρίας στις 12:30μμ την ίδια μέρα στην Πλατεία Κλαυθμώνος και πορεία προς τη Βουλή.\nΕξάλλου προβλήματα στα αεροδρομια ολης της χωρας (χωρις πτήσεις αεροσκαφών) θα παρουσιαστουν τη Δευτέρα από τις 12 εως τις 3 το μεσημερι λόγω της συμμετοχής των ελεγκτών εναέριας κυκλοφορίας στην κινητοποίηση της ΑΔΕΔΥ.\nΗ Συνομοσπονδία θα πραγματοποιήσει για το θέμα αυτό συγκέντρωση Διαμαρτυρίας τη Δευτέρα στις 6.00 το απόγευμα στο Σύνταγμα.\nΟι εκπρόσωποι των συνδικαλιστικών οργανώσεων εκφράζουν φόβους πως η αλλαγή στις απεργίες θα φέρει τροποποιήσεις και στις υπόλοιπες οργανώσεις, δευτεροβάθμιες και τριτοβάθμιες, με αποτέλεσμα η κήρυξη απεργιών να γίνει δυσκολότερη. Μάλιστα, σημειώνουν ότι σε επιχειρήσεις με μεγάλη διασπορά ανά την επικράτεια είναι πιθανό να γίνει ανέφικτη στην πράξη η λήψη απόφασης για απεργιακή κινητοποίηση. Για τη διεξαγωγή πανελλαδικής ψηφοφορίας θα απαιτείται να στηθούν κάλπες σε όλες τις τοπικές μονάδες μιας επιχείρησης που δραστηριοποιείται σε διαφορετικές γεωγραφικές περιοχές, κάτι εξαιρετικά δύσκολο έως αδύνατο. Σε αυτό το στάδιο, ενδέχεται, για να ληφθεί μια απόφαση για απεργία, να πρέπει να παρέμβει τελικά το δευτεροβάθμιο ή ακόμη και το τριτοβάθμιο σωματείο.


Μνημεία της Φύσης | Τα Νησιά του Ν.Αιγαίου | Ρόδος\nΑρχική»Τα Νησιά του Ν.Αιγαίου»Δωδεκάνησα»Ρόδος»Αξιοθέατα»Μνημεία της Φύσης\nΗ τοποθεσία βρίσκεται σε απόσταση 3 χλμ. δυτικά από τα Κολύμπια. Ο δρόμος ακολουθεί τη ροή του ποταμού Λουτάνη και στο τελευταίο τμήμα του γίνεται στενός, ανηφορικός, με πολλές στροφές. Οι Επτά Πηγές αναβλύζουν ανάμεσα στα πλατάνια και τα νερά τους σχηματίζουν μια λιμνούλα. Κάτω από τη σκιά των δέντρων και γύρω από τη λίμνη έχει τα τραπεζάκια της μια ταβέρνα-αναψυκτήριο. Ο χώρος γύρω είναι διαμορφωμένος με ξύλινα γεφυράκια και μονοπάτια. Λίγο πιο κάτω υπάρχει μια εντυπωσιακή τεχνητή λίμνη την οποία κατασκεύασαν οι Ιταλοί για να ποτίζουν τις καλλιέργειές τους στα Κολύμπια.\nΠρασονήσι λέγεται ένα κατάφυτο νησάκι νότια της Ρόδου, αλλά και η παραλία που βρίσκεται απέναντί του. Το καλοκαίρι η Ρόδος και το Πρασονήσι ενώνονται με μια λουρίδα άμμου 500 μ. περίπου και είναι δυνατή η μετάβαση από το ένα νησί στο άλλο με τα πόδια.\nΠυκνό δάσος με πεύκα, κυπαρίσσια και βελανιδιές, με κορυφή στα 798 μ. (το τρίτο σε ύψος βουνό του νησιού, μετά τον Ατάβυρο και τον Ακραμύτη). Στον Προφήτη Ηλία έχουν καταμετρηθεί 115 είδη φυτών, με σπανιότερο την παιωνία της Ρόδου (Paeonia clusii subsp. rhodia), ένα λουλούδι που φυτρώνει μόνο στη Ρόδο. Ζουν αλεπούδες, ατσίδια (κουνάβια), γεράκια και αρκετά ελάφια (πλατόνια), τα οποία αρχικά είχαν φέρει οι Ιταλοί, για να τα κυνηγούν οι επίσημοι επισκέπτες και οι αξιωματικοί που παραθέριζαν στα δυο ξενοδοχεία του Προφήτη Ηλία.\nΕπίσκεψη με το τρενάκι στην κοιλάδα των πεταλούδων\nΑξιοποιήστε με τον Καλύτερο τρόπο την επίσκεψης σας στην Κοιλάδα των Πεταλούδων Ότι η Κοιλάδα των Πεταλούδων έχει ένα κρυμμένο μυστικό. Το ιστορικό Μοναστήρι της Καλόπετρας. Χιλιάδες τουρίστες επισκέπτονται την Κοιλάδα κάθε χρόνο, αλλά οι περισσότεροι χάνουν το μοναστήρι εξαιτίας της τοποθεσίας του. Γιατί; Με μια απόσταση 1.5 χιλιομέτρου απότομης ανάβασης είναι πρακτικά δύσκολο να φτάσουν, ακόμα και αυτοί που επιλέγουν να περπατήσουν μέχρι την κορυφή της Κοιλάδας. Το βολικό μας τρενάκι όμως μπορεί να το αλλάξει αυτό! Η κυκλοφορία του στην Κοιλάδα μπορεί να σα μεταφέρει στην κορυφή όπου μπορείτε να επισκεφτείτε αυτό το καταπληκτικό μοναστήρι, αφιερωμένο στην Παρθένο Μαρία, χτισμένο το 1780 στην ακριβώς ίδια τοποθεσία όπως το πρωτότυπο το οποίο χρονολογείται από τον 13ο αιώνα. Και όχι μόνο είναι μια τέλεια ευκαιρία να απολαύσετε τη συγκλονιστική θέα πάνω από την Κοιλάδα, την ακτογραμμή της Ρόδου και κάποια από τα νησιά της Δωδεκανήσου όπως και την τούρκικη ακτογραμμή. Από τη κορυφή υπάρχει είσοδος στην Κοιλάδα όπου μπορείτε να ακολουθήσετε το ρυάκι μέσα από την καταπράσινη Κοιλάδα., που είναι γεμάτη από μικρούς καταρράκτες, λιμνούλες, ξύλινες γέφυρες και φυσικά χιλιάδες πεταλούδες μέχρι την κύρια είσοδο ή εναλλακτικά μπορείτε να ξαναμπείτε στο τρενάκι για την κάθοδο. Το τρενάκι είναι μια απολαυστική διαδρομή και είναι εξαιρετικό πρακτικό για τους επισκέπτες με βρέφη και μικρά παιδιά καθώς και για τους ηλικιωμένους.


Press Start: Θεωρείτε ότι τα loot boxes είναι τζόγος;\nΜόνιμες Στήλες Press Start Press Start: Θεωρείτε ότι τα loot boxes είναι τζόγος;\nMonday, 27 Nov 2017 | in Press Start | Γράφτηκε από τον Γιώργος Λόλας | (4 σχόλια)\nΣε θολά νερά για άλλη μια φορά η βιομηχανία του gaming.\nΤο 2002 η ελληνική κυβέρνηση θέσπισε τον νόμο 3037/2002 ο οποίος απαγόρευε όλα τα ηλεκτρονικά παιχνίδια σε δημόσιους χώρους. Το νομοσχέδιο είχε ως στόχο την καταπολέμηση των παράνομων τυχερών παιχνιδιών και συγκεκριμένα τα λεγόμενα φρουτάκια. Μάλιστα, η αμάθεια των υπευθύνων τότε είχε ως αποτέλεσμα να έχουν ζημία ακόμα και ίντερνετ καφέ όπου μπορούσες να παίξεις online… σκάκι.\nΗ Ευρωπαϊκή Επιτροπή με επιστολή της προς το ελληνικό Υπουργείο εξωτερικών εξήγησε ότι ο νόμος αυτός μπορεί να έρθει σε σύγκρουση με την ευρωπαϊκή νομοθεσία και μάλιστα, το 2005 η Ευρωπαϊκή Επιτροπή παρέπεμψε την Ελλάδα στο Ευρωπαϊκό Δικαστήριο. Ο νόμος 3037/2002 καταργήθηκε το 2011. Σήμερα, τα τυχερά παίγνια δεν απαγορεύονται. Αντιθέτως, τον περασμένο Αύγουστο η Βουλή ψήφισε ένα νομοσχέδιο το οποίο ευνοεί την εταιρεία ΟΠΑΠ, η οποία πλέον διαθέτει ειδικά διαμορφωμένους χώρους (Play OPAP) μέσα στους οποίους ο καθένας (άνω των 21 ετών) μπορεί να παίξει στα διαβόητα φρουτάκια.\nΠίσω στα δικά μας, τα loot boxes έκαναν την εμφάνισή τους στα video games αρκετά χρόνια πριν. Ακόμα και το Ultima Online της Electronic Arts που κυκλοφόρησε το 1997 διέθετε ένα είδος από loot boxes, ενώ η πλειοψηφία των ασιάτικων MMOs περιελάμβανε σύστημα με boxes γεμάτα με τυχαία αντικείμενα. Σήμερα, με την ραγδαία άνοδο των microtransactions, πολλά από τα triple-A games περιέχουν loot boxes επί πληρωμή. Μάλιστα το Βέλγιο, μετά από σχετική έρευνα που έκανε για τα Overwatch και Star Wars Battlefront II, αποφάσισε να απαγορεύσει τα loot boxes στην χώρα, ενώ και η Γαλλία διερευνά το θέμα, με την πολιτεία της Χαβάης των ΗΠΑ να έχει προχωρήσει και αυτή σε απαγόρευσή τους.\nΗ Αγγλία από την άλλη, εξέτασε το θέμα των loot boxes αναφέροντας ότι δεν μπορούν να θεωρηθούν τζόγος και ότι δεν είναι δυνατόν να ενταχθούν στην κατηγορία των τυχερών παιχνιδιών. Το 2016 η Κίνα θέσπισε νόμο σύμφωνα με τον οποίο οι publishers πρέπει να ανακοινώνουν στους gamers τις πιθανότητες απόκτησης κάθε ψηφιακού αντικειμένου ή υπηρεσίας. Ταυτόχρονα, απαγόρευσε την διάθεση των loot boxes, με την Blizzard να τα αφαιρεί τελικά από το Overwatch. Πλέον, η απόκτηση των loot boxes γίνεται με πλάγιο τρόπο, αφού τους δίνονται ως δώρο με την απόκτηση in-game currency.\nΠροσωπικά, πιστεύω ότι τα loot boxes δεν μπορούν να θεωρηθούν τζόγος με την στενή έννοια του όρου. Σε σχόλιό μου σε σχετικό άρθρο είχα γράψει ότι τα loot boxes λειτουργούν όπως ακριβώς οι... τυχερές σακούλες που αγοράζουν τα μικρά παιδάκια από το περίπτερο. Από την στιγμή που δεν μπορείς να κερδίσεις χρήματα παρά μόνο ψηφιακά αντικείμενα, τότε οι σχετικοί νόμοι δεν ευσταθούν. Τζόγο αποτελούν τα τυχερά παιχνίδια τύπου ΚΙΝΟ, Στοίχημα κτλ, ειδάλλως θα έπρεπε να απαγορευτούν όλα τα microtransactions γενικότερα, για τα οποία σημειώθηκαν διπλάσια έσοδα από το 2012 έως και σήμερα. Θεωρώ ότι όλο αυτό το νέο σκηνικό με τα loot boxes γίνεται ώστε οι κυβερνήσεις να λαμβάνουν επιπλέον φόρους από τους publishers. Σε αντίθετη περίπτωση, θα έπρεπε να κλείσουν επίσης όλες οι στοιχηματικές εταιρείες και τα καζίνο.\nΕσείς θεωρείτε ότι τα loot boxes είναι τζόγος; Γράψτε μας το σχόλιό σας στο κάτω μέρος του άρθρου.\nΔευτέρα: Press Start - Πιστεύετε ότι οι μικροσυναλλαγές θα έπρεπε να υπάρχουν; (Γιώργος Λόλας)\nΤετάρτη: Editorial - Μικροσυναλλαγές: Τις χρειαζόμαστε; Είναι νόμιμα τα loot boxes; (Μάνος Γρυπάρης)\nΣάββατο: Αφιερώματα - Αφιέρωμα: 10 Χρόνια Uncharted (Γιάννης Σιδηρόπουλος)\nΣάββατο: eSports - Ομάδα eSports από τον Fernando Alonso και την Logitech (Γιώργος Λόλας)\n21/11/17: Dreamfall Chapters (Παναγιώτης Πολυδεύκης - Shikabane_Hime7)\n#1 +1 Lyricaldemon (Level 22) 27/11/2017 15:49\nΓια εμένα τα loot boxes έπρεπε να είναι δωρεάν.Απο εκεί και πέρα τζόγος δεν είναι...Μπορεί για άλλους να είναι.\n#2 +1 efane (Level 22) 27/11/2017 16:23\nΔεν θεωρώ πως είναι τζόγος, είναι καθαρά επιλογή του κάθε παίχτη. Σαν τζογο θα τα θεωρούσα εάν κατά την διάρκεια του gameplay εμφανίζεται συνέχεια μήνυμα με πακέτα που σου κλείνουν το μάτι. Και πάλι όμως όπως Πολύ σωστά αναφέρεις δεν γίνεται να τα δούμε τόσο "στενά".\nΠολυ ωραίο και επίκαιρο θέμα προς συζήτηση.\n#3 ashbringer (Level 25) 28/11/2017 08:39\nΕξαρτάται πάντα απο το πως χρησιμοποιείται στο παιχνίδι και πως επηρεάζει το gameplay.Άλλες φορές κάνει πολύ κακό στους παίκτες αλλά και στον τίτλο και άλλες φορές περνάει σχεδόν απαρατήρητο.Ανα λόγως την περίπτωση μπορεί να θεωρηθεί τζόγος η όχι.\n#4 Krinidon (Level 6) 28/11/2017 20:03\nΔεν είναι τζόγος δεδομένου ότι κατά κόρον δεν περιέχουν χρηματικά έπαθλα ή άλλα, που μπορούν να χρησιμοποιηθούν εκτός του παιχνιδιού.


kairatos.com.gr Η πέτρα των Μαλίων Κρήτης\nποταμός "Καίρατος" στην Κνωσό\nΚΝΩΣΟΣ ΚΡΗΤΗ - kairatos river - KNOSSOS CRETE\nΟΙ ΙΕΡΕΙΣ ΤΟΥ ΕΡΜΗ, ΣΤΑ ΜΑΛΙΑ ΤΩΝ ΕΛΛΗΝΙΣΤΙΚΩΝ ΧΡΟΝΩΝ, (ΟΠΩΣ ΣΤΗ ΦΑΙΣΤΟ), ΗΤΑΝ ΘΕΜΑΤΟΦΥΛΑΚΕΣ ΓΡΑΦΩΝ ΠΟΛΛΩΝ ΧΙΛΙΕΤΙΩΝ\nΤΑ 16 <<ΙΕΡΟΓΛΥΦΙΚΑ>> ΣΤΟ ΛΙΘΟ ΤΩΝ ΜΑΛΙΩΝ, ΜΑΣ ΔΙΝΟΥΝ 4\nΔΙΑΦΟΡΕΤΙΚΕΣ ΕΠΙΓΡΑΦΕΣ ΤΩΝ 16 ΣΗΜΕΙΩΝ\nΑΜΦΙΔΡΟΜΗ ΑΝΑΓΝΩΣΗ ΣΕ ΔΥΟ ΓΡΑΦΕΣ ΚΑΙ ΔΥΟ ΕΞΕΛΙΚΤΙΚΑ\nΣΤΑΔΙΑ ΤΗΣ ΕΛΛΗΝΙΚΗΣ ΓΛΩΣΣΑΣ, ΠΡΩΤΟΕΛΛΗΝΙΚΩΝ ΚΑΙ ΙΣΤΟΡΙΚΩΝ ΧΡΟΝΩΝ\nΗ επιγραφή των 16 ιερογλυφικών, έρχεται παράλληλα με την πλάκα που βρέθηκε μαζί με το Δίσκο της Φαιστού, να αποδείξει ότι οι ιερείς των π.Χ. χιλιετιών, στην Κρήτη, ήταν θεματοφύλακες γραφών, και πνευματικών θησαυρών που χρησιμοποιούσαν κωδικοποιημένα όπως και όποτε ήθελαν από την Μινωική εποχή. Εδώ έχομε με τα 16 ιερογλυφικά, ταυτόχρονα, δύο αμφίδρομης ανάγνωσης επιγραφές, τεσσάρων διαφορετικών κειμένων.\nΗ μια είναι γραμμένη με φθογγογράμματα του Ελληνικού αλφάβητου των ιστορικών χρόνων και σε γλώσσα Ελληνική ιστορικών χρόνων, η δεύτερη είναι γραμμένη σε γλώσσα πρωτοελληνική όπως της γραμμικής Α (λίγο αρχαιότερη της γλώσσας της γραμμικής Β) και σε συλλαβικές αξίες των κρητικών ιερογλυφικών. Η πρώτη γράφει λόγια που μπορεί να δει γραμμένα και να ακούσει το κοινό, και η δεύτερη αναφέρεται στο πρακτικό τελετουργικό, απευθύνεται μάλλον στους δευτέρου βαθμού ιερείς, οι οποίοι γνώριζαν την ιερογλυφική γραφή των μινωιτών, την οποία δεν γνώριζε το κοινό της εποχής εκείνης. Οι γραφές στην πέτρα των Μαλίων και στο Δίσκο της Φαιστού μας δείχνουν το μεγαλείο της λατρείας του Ερμή Τρισμέγιστου, προστάτη κάθε τεχνικής των γραφών, από τους Ορφικούς στην Κρήτη και ηπειρωτική Ελλάδα, όπου στην αρχή κάθε κωδικοποιημένου κειμένου έγραφαν το χαρακτηριστικό Ε του Ερμή του Τρισμέγιστου. Βλέπομε π.χ. στους Δελφούς το <<(Ε)Ι, γνώθι σ’αύτον, μηδέν άγαν>>, όπου το Ε, λένε, το έγραψε ο Ερμής ο Τρισμέγιστος, το <<γνώθι σ’αυτόν>> έγραψε ο Σόλων, το <<μηδέν άγαν>> ο Πυθαγόρας και το συνέραψε με τα πρώτα σε ενιαία φράση.\nΟ χρυσός αριθμός Φ=1,61803 ήτανε για τον Πυθαγόρα η Παγκόσμια Σταθερά για την δημιουργία του Σύμπαντος και την αποκαλούσε κρυπτογραφικά <<ΜΗΔΕΝ ΑΓΑΝ>>.\nΣτη Φαιστό έχομε στη Β πλευρά του Δίσκου, όπου ο Σόλων ορκίζεται, το κωδικοποιημένο ορφικό κείμενο, να αρχίζει πάλι από το <<Ε, μηδέν συν άπειρον ίσον ένα>> =θεός στους Πυθαγορείους. Δεν υπάρχει αμφιβολία ότι οι δυο σοφοί, γαλουχημένοι στα απόκρυφα του ορφισμού στην Κρήτη, διέδωσαν αυτά στην μεσόγειο.\nΓΡΑΦΗ ΜΕ ΤΟ ΕΛΛΗΝΙΚΟ ΑΛΦΑΒΗΤΟ ΤΩΝ ΙΣΤΟΡΙΚΩΝ ΧΡΟΝΩΝ\n1) ΑΠΟ ΠΑΝΩ ΠΡΟΣ ΤΑ ΚΑΤΩ: (ΛΕΞΕΙΣ ΚΑΤΑ ΤΗΝ ΣΠΟΝΔΗ ΣΤΟΝ ΕΡΜΗ)\nΑΣ ΒΡΕΞΕΙ - ΕΙΣ ΤΟΝ ΑΞΙΕΡΑΣΤΟ - ΕΙΣ ΤΟΝ ΚΕΡΔΩΟ - ΕΙΣ ΤΟΝ ΔΙΑΥΓΗ\n2)ΑΠΟ ΚΑΤΩ ΠΡΟΣ ΤΑ ΠΑΝΩ: (ΧΑΡΑΚΤΗΡΙΣΜΟΣ ΤΟΥ ΙΕΡΟΥ)\nΙΕΡΟ ΤΟΥ ΠΡΟΠΟΜΠΟΥ ΤΩΝ ΨΥΧΩΝ (ΕΡΜΗ), <<ΠΟΥ ΝΑ ΠΑΕΙ ΣΤΑ ΒΟΥΝΑ>>, ΓΙΕ\nΣτα Μάλια Ηρακλείου Κρήτης, στη νοτιοδυτική γωνιά της κεντρικής αυλής, του Μινωικού ανακτόρου, δίπλα από την πλακόστρωτη είσοδο, υπάρχουν δύο επικοινωνούντες χώροι, που λειτουργούσαν σαν ιερό της νότιας πτέρυγας . Στον πρώτο χώρο που ήταν υπαίθριος, βρίσκεται ο μεγάλος κέρνος. Ο δεύτερος χώρος (προθάλαμος) ήταν σκεπασμένος, με μιά κολόνα στη μέση του ανοίγματος προς τον πρώτο (ιερό).\nΗ είσοδος του ιερού ήταν από τον προθάλαμο, και η εξωτερική είσοδος του προθαλάμου ήταν από τον διάδρομο.<<Ας υποθέσομε- λεει ο αρχαιολόγος Chapouthier που έκανε την ανασκαφή - την εξωτερική αυτή είσοδο, ανοικτή και ας ρίξομε μιά ματιά από το διάδρομο της νότιας εισόδου, στο εσωτερικό τού ιερού. Στα πόδια μας το μονοκόμματο κατώφλι, στο βάθος του προθαλάμου η κολόνα, που φωτίζεται από το ιερό. Μπροστά το υψηλότερο πλακόστρωτο δάπεδο του ιερού, πάνω σ'αυτό η τράπεζα των προσφορών και αριστερά το πεζούλι. Στο βάθος, από την πλατειά κλίμακα κατεβαίνει η ιέρεια της μινωικής θρησκείας, με τις προσφορές των καρπών για να τους αποθέσει στην τράπεζα>> Στ.Σπανάκη: ΚΡΗΤΗ Α'τόμος, σελ.375. Εδώ βρέθηκε πέτρινος βωμός με χαραγμένα σύμβολα (ιδεογράμματα), πήλινα αγγεία, θυμιατήρι και άλλα λατρευτικά σκεύη.(κατ'άλλους η πέτρα βρέθηκε στους αγρούς έξω από το ανάκτορο. Θεωρώ την περίπτωση αυτή σωστότερη, αφού η πέτρα αναφέρεται σε ιερό του Ερμή, και η περιοχή Τάρμαρος επίσης ανήκει στο ιερό του Ερμή και του Έρωτα.)\nΑυτή η πέτρα βρίσκεται σήμερα στο Μουσείο Ηρακλείου Κρήτης. Σαν πέτρωμα είναι ένα είδος διορίτη, που προέρχεται από κρυστάλλωση μάγματος μετά την έκρηξη. Είναι πέτρωμα μεσοκοκκώδες ως αδροκοκκώδες, συναντάται σπάνια, έχει τις ίδιες περίπου φυσικές ιδιότητες, με τον γρανίτη και σκούρο χρώμα. Πάνω σ'αυτήν την πέτρα είναι γραμμένα τα <<ιερογλυφικά>> της εικόνας. Τα ιδεογράμματα αυτά μπορούμε να διαβάσομε στην ελληνική, να ερμηνεύσομε την γραφική τους παράσταση και να τα διαβάσομε επίσης, με τις συλλαβικές αξίες των κρητικών ιερογλυφικών.\nΕίναι δε λέξεις που λέγονταν κατά την διάρκεια σπονδής με ιδιαίτερο ρυθμό μετρικής απαγγελίας ( σπονδείος ρυθμός). Η σπονδή εγίνετο στο τέλος της τελετής(εορτής) που λεγόταν ΕΡΜΑΙΑ, προς τιμήν του Ερμή και κατά το φθινοπωρινό μήνα Ερμαίο. (Οι πηγές μάς δίνουν μεταξύ 6-9μ.Χ. το ακόλουθο Κρητικό ημερολόγιο, με την αντιστοιχία των μηνών στην σημερινή πραγματικότητα, κατά τον V.Grunel, Θεσμοφόριος από 23 Σεπτεμβρίου 31 ημέρες, Ερμαίος από 24 Οκτωβρίου 30 ημέρες. ΔΕΤΟΡΑΚΗ Θ.: Ιστορία της Κρήτης σελ.116) . Κατά τον μήνα αυτό γινόταν η άροση των αγρών και σπορά των δημητριακών στη γη. Τα Έρμαια στην Κρήτη γινόταν με χαρακτηριστικό τρόπο. Σε αυτά κεντρικό στοιχείο ήταν μια τελετουργία παλινδρομικής διάβασης κοινωνικών ορίων. Οι δούλοι γλεντούσαν στα σπίτια των κυρίων τους και οι κύριοι υποχρεώνονταν να τους υπηρετήσουν. Στην περίπτωση αυτή υπόκειται η κεντρική σημασία της δέσμευσης και της απελευθέρωσης στη γλώσσα του μύθου, που δεν είναι άλλη από τη δέσμευση στον Άδη και τη λύτρωση απ’αυτόν. Αυτή η θεμελιώδης ιδιότητα του θεού εκφράσθηκε στον μαγικό-κοσμικό χώρο της τελετουργίας στο κοινωνικό επίπεδο και αποτέλεσε κατόπιν ένα ασφαλώς περιχαρακωμένο στη λατρεία έθιμο.\n(Για να γίνει με απολύτως σωστό τρόπο η ικεσία στους θεούς, είναι απαραίτητη η σπονδή. Όταν ο Αχιλλέας στέλνει τον Πάτροκλο στη μάχη, παίρνει από την κασέλα του, το κύπελλο από το οποίο μόνο αυτός έπινε, το πλένει, πλένει επίσης τα χέρια του, το γεμίζει κρασί και κατόπιν προσεύχεται βηματίζοντας στην αυλή και χύνει το κρασί ,στρέφοντας το βλέμμα του προς τον ουρανό, για να νικήσει ο φίλος του και να επιστρέψει ασφαλής.(Walter Burkert: Αρχαία Ελληνική θρησκεία. σελ.165).\nΣπονδή : (Ιερή τελετή με κύριο χαρακτηριστικό την έκχυση κάποιου υγρού με σκοπό την παράκληση θεού ή θεών. Η λέξη προέρχεται από το ρήμα σπένδω = εκχύνω κάποιο υγρό, νερό, κρασί, γάλα, λάδι ή μέλι ή ακόμη και μίγμα αυτών, από ειδικό για την περίσταση αγγείο (δέπας, σκύφο, φιάλη, κρατήρα) μπροστά σε βωμό. Κατά την διάρκεια των σπονδών άδονταν ωδές από τον σπονδαύλη με την συνοδεία αυλού.\n(Σπονδαύλης: Ο αυλητής κατά την τέλεση των επισήμων σπονδών. ΕΤΥΜΟΛ. <σπονδή +αύλης (<αυλός) πρβλ.χορ-αύλης). Σπον-δαυλώ: παίζω αυλό κατά την επίσημη τελετή των σπονδών. Εγκ.Παπυρ-Λαρ-Μπριταν). Ιδιαίτερα εύχρηστο υγρό ήταν ο οίνος οπότε οι σπονδές καλούνταν οινόσπονδοι. Συνήθως ο οίνος ήταν αναμιγμένος με νερό <<κεκραμένος μεθ'ύδατος>>, όπως γινόταν στα συμπόσια και σπανιότερα άκρατος (χωρίς νερό), οπότε οι σπονδές καλούνταν άκρατοι ή άκρητοι ή χαλίκρατοι. Οι άκρατες σπονδές ήταν απαγορευμένες για την εξιλέωση των χθονίων θεών, γιατί ο οίνος δεν ήταν ευπρόσδεκτος. Οι σπονδές, χωρίς οίνο καλούνταν άοινοι, νηφάλιοι ή νηφάλια. Εγκ.Πάπυρος-Λαρ-Μπριτ.).\nΑν πάρομε ένα-ένα γράμμα της επιγραφής θα έχομε:\nΝο1 = Ελληνικό φθογγόγραμμα Υ και ως ιδεόγραμμα παριστάνει το αλέτρι\nΝο2 = Ε Ι και ως ιδεόγραμμα τριπλός κέρνος, όπου γινόταν σπονδή τριών υγρών, νερού-κρασιού-γάλατος. Το πιθανότερο όμως είναι να δείχνει βωμό, ο οποίος ήταν ψηλότερος από το έδαφος τρία σκαλοπάτια.\nΝο3 = Ε, και γράφεται έτσι για λόγους μετρικής απαγγελίας\nΝο4 = Ρ και ως ιδεόγραμμα το κύπελλο που περιείχε κρασί\nΝο5 = Ο και αρυβαλλοειδής λήκυθος που περιείχε νερό\nΝο6 = (βητόσχημο Ε Κορίνθου,Μεγάρων, Αιτωλίας) = Ε, και τα μαστάρια αιγοπροβάτου = διπλός κέρνος που περιείχε γάλα αιγοπροβάτου για σπονδή. (Μαστάριον (αρχ) = 1) μικρός μαστός, 2) κύπελλο που έχει το σχήμα μαστού, 3) το μαστοειδές κάλυμμα τού άμβυκα. Εγκ.Πάπυρ-Λαρούς-Μπριταν.).\nΝο7 = Α και φαλλός\nΝο8 = Τ Ε εδώ χρησιμοποιείται για λόγους μετρικής απαγγελίας\nΝο9 = Λ και ξίφος μικρό\nΝο10 = Α\nΝο11 = Ι και ως ιδεόγραμμα σιτάρι\nΝο12 = ΤΕ , όπως Νο8\nΝο13 = Ο, όπως Νο5\nΝο14 = Ρ και ως ιδεόγραμμα καθρέπτης όπου αντικατοπτρίζεται η ψυχή του νεκρού\nΝο15 = Ε , όπως Νο6\nΝο16 = Ι και αιχμή δόρατος (Αρχαϊκής περιόδου: εικόνα, σελ.196 τομ.Γ2, Ιστορίας του Ελληνικού Εθνους, Εκδοτικής Αθηνών).\nΈτσι η επιγραφή των δεκαέξι (16)<<ιερογλυφικών>> διαβάζεται:\nΥ Ε Ι Ε Ρ Ο Ε Α Τ Ε Λ Α Ι Τ Ε Ο Ρ Ε Ι\nΥ Ε Ι - Ε Ρ Ο Ε Α - Τ Ε - Λ Α Ι - Τ Ε - Ο Ρ Ε Ι\n===== ======== === ==== === ======\nΥΕΙ : από το ρήμα ύω = πέμπω βροχή, βρέχω. ΣΥΝΤΑΞΗ: Το ενεργ. συνήθως απρόσωπο: ύει (=βρέχει), χωρίς το υποκείμενο (Θεός), όπως τα ρημ. βροντά, αστράπτει κ.τ.ο. (Λεξικό ανωμ.ρηματων Λ.Παπαβρανούση - Β.Σφυρόερα). (Κατά την λήξη της τελετής των Ελευσίνιων Μυστηρίων γέμιζαν δυο κρατήρες ειδικού σχήματος -με νερό;- και τους άδειαζαν, τον ένα προς την ανατολή, τον άλλο προς την δύση, και συγχρόνως φώναζαν προς τον ουρανό <<βρέξε>> και προς την γη <<σύλλαβε>>, πράγμα που στα ελληνικά αποτελεί λογοπαίγνιο: ύε-κύε. Walter Burkert: Αρχαία Ελληνική θρησκεία σελ.168).\nΕΡΟΕΑ : Ερόεις/ερόεις-εσσα-εν, (ποιητ.τ.) [έρος]. αξιέραστος, γεμάτος έρωτα, θελκτικός γοητευτικός (= χαίρε, φωνή ερόεσσα = Ύμνος εις Ερμή) (Εγκ.Παπυρ-Λαρ-Μπρ.).\nΛΑΙ : Ληίς,-ιδος, δωρ.τυπος λαίς, η (επικ.του λεία) 1)αυτό που λαμβάνεται με αρπαγή, η λεία, το λάφυρο. 2) (χωρίς την έννοια λαφυραγώγησης) αγέλες, ποίμνια (= ληίδος ερχομένης, στείνοντο...... .πίονες αγροί μυκηθμώ =,θεοκρ.) ΕΤΥΜΟΛ.<λαF-ιδ- . Λήιον , δωρ. τ. λάον και λάιον, το 1)αθέριστοι καρποί του αγρού, χωράφι πριν από τον θερισμό, σπαρτά στην ακμή τους έτοιμα για θερισμό ("εσθίουσι του σίτου το λήιον"Αριστοτ.) 2)αγρός σπαρμένος με σιτάρι. 3) η λεία. ΕΤΥΜΟΛ. <λαFιον "κέρδος, προϊόν". Η λέξη συνδέεται ετυμολογικώς με τα απολαύω "και λεία" (ιων. τ. ληιη ). Επίσης έχομε τη λέξη Λάιον/λάιον και λάον 1)δρέπανο 2)το υνί του αρότρου. (Εγκ.Παπυρ-Λαρούς-Μπριταν.)\nΕδώ στην επιγραφή πιστεύομε ότι ερμηνεύεται <<κερδώος >>.Εις τον κερδώον (Ερμή). (Είναι γνωστή η λατρεία του Ερμή ως Αγοραίου, αλλά και ως Κερδώου, προστάτη των πρακτικών δραστηριοτήτων και των εμπόρων: φασί δ'αυτόν και μέτρα και σταθμά και τα της εμπορίας κέρδη πρώτον επινοείσαι και το λάθρα τα των άλλων σφετερίζεσθαι. Διοδ.Σικ.5,75) Εγκ.Πάπυρος-Λαρούς-Μπριτάννικα.\nΟΡΕΙ :Ορειος,-εια,-ο (όρειος-εια,-ον, θηλ.και -ος, επικ.τ. ούρειος, -εια ,-ον) αυτός που ανήκει ή αναφέρεται στα όρη, ορεινός, βουνίσιος ("ύλης ορείας" Ασχυλ.) (νεοελλ.) (φρ.) " ορεία κρύσταλλος" (ορυκτ) διαφανής ποικιλία του πυριτικού ορυκτού χαλαζίας, η οποία έχει αξία πολύτιμου λίθου λόγω της καθαρότητας της και της ολο-κληρωτικής απουσίας σ'αυτήν χρώματος ή ατελειών. (αρχ.) αυτός που περιπλανιέται η διαμένει στα όρη ("ούρειον τ'άκμητα ταύρον "Σοφ.) (Εγκ.Πάπυρος-Λαρούς-Μπριτάννικα).\nΣτην επιγραφή πιστεύομε ότι ερμηνεύεται Διαυγής >εις τον διαυγή (Ερμή).\nΈτσι η ερμηνεία που δίνομε στο Ελληνικό κείμενο της επιγραφής, δίχως να λάβομε υπ'οψη την μετρική απαγγελία είναι: ΑΣ ΒΡΕΞΕΙ - ΕΙΣ ΤΟΝ ΑΞΙΕΡΑΣΤΟΝ - ΕΙΣ ΤΟΝ ΚΕΡΔΩΟΝ - ΕΙΣ ΤΟΝ ΔΙΑΥΓΗ .\nΈχομε εδώ σπονδή στον Ερμή με τις τρεις ιδιότητες του, φαίνεται δε η ορθότητα της μετάφρασης και από τα ιδεογράμματα .\nΠρώτο το αλέτρι = σπορά > για την σπορά, ακολουθεί ο κέρνος ή βωμός που θα χυθούν (όχι χοή) τα υγρά. Ακολουθούν το κύπελλο για το κρασί, η λήκυθος για το νερό, και ο διπλός κέρνος για το γάλα , γίνεται σπονδή και από τα τρία στο φαλλό που ακολουθεί (αξιέραστο) και στο εμπόρευμα (κερδώο) που έπεται, (ξίφος με το οποίο έχουν θερίσει τα στάχυα που φαίνονται και ο καρπός είναι έτοιμος προς πώληση).\n(Σε κάποιο τραγούδι, του είδους των σκολίων, που είναι ποίημα του Κρητικού σκολιογράφου Υβρία, και από το οποίο σώθηκε ένα σπουδαίο απόσπασμα, ο ποιητής, υπερηφανευόμενος ως Δωριέας λέγει: Εστί μοι πλούτος μέγα δόρυ και ξίφος, και το καλόν λαισήιον, πρόβλημα χρωτός. τούτω γαρ αρώ, τούτω θερίζω τούτω πατέω τον αδύν οίνον απ'αμπέλω. = Πλούτη έχω κοντάρι και σπαθί μεγάλο και για φύλαξη μου ασπίδι δυνατό. μ'αυτό οργώνω, μαυτό θερίζω και με τ'άλλο μεσ'στ'αμπέλι το γλυκό κρασί πατώ). (Μετάφρ. Σ.Μενάδρου) Ιστορία τής Κρήτης Β.ΨΙΛΑΚΗ, Α τόμος σελ.217 .\nΑκολουθεί σπονδή στον Διαυγή (καθρέπτης που αντικατοπτρίζεται η ψυχή, κάτοπτρο της Πρόνοιας ) μόνο με νερό και γάλα, όπως δείχνεται με τη λήκυθο και το διπλό κέρνο.\nΤελευταία κίνηση γίνεται με το δόρυ, που όπως φαίνεται το σχέδιο του με την μύτη προς τα πάνω πρέπει να εξυπηρετούσε τη μετρική απαγγελία του κειμένου αλλά πρέπει να δείχνει και κάποια τελευταία κίνηση με δόρυ που έκανε ο ιερέας ή η ιέρεια . (Σε ένα σφράγισμα από την Κνωσό εικονίζεται μια θεά με ΔΟΡΥ στο χέρι που στέκεται πάνω σ'ενα σωρό από πέτρες ή ένα λόφο, πλαισιωμένη από δύο λέοντες σε εραλδικό σύμπλεγμα. Από τη μια μεριά είναι ένας λάτρης, από την άλλη ένας ναός. Είναι φανερή η ομοιότητα της με την Μικρασιατική Μεγάλη Μητέρα που πλανιέται στα βουνά και έχει λιον-τάρια για ακολουθία της. Αυτός ο τύπος ονομάστηκε Πότνια Θηρών. Αλλά στον Κρητομυκηναικό κόσμο εμφανίζεται επίσης ένας "Πότις Θηρών". M.NILSSON:Ιστορία της Αρχαίας Ελληνικής θρησκείας, σελ.27). (Με την μορφή του "Πότιος θηρών" εικονίστηκε κυρίως ο Απόλλων.Εγκ.Παπυρ-Λαρ-Μπριταν.).\nΗ σχέση του Ερμή με την παραγωγική λειτουργία της γης, επέτρεψε την ανάπτυξη γονιμικών ιδιοτήτων στον Ερμή. Έτσι ο Ερμής συνδέθηκε με το ενεργό ανδρικό μόριο. Πιστεύομε ότι μπροστά στην επιγραφή εγίνοντο σπονδές για καλύτερη απόδοση των καρπών (σπορικών) που ήταν τοποθετημένοι στις θήκες του μεγάλου κέρνου.\nΠοιός όμως δεν θα θαυμάσει τον τρόπο με τον οποίο έγραφαν ΟΙ ΠΡΟΓΟΝΟΙ ΜΑΣ ΕΛΛΗΝΕΣ ΚΡΗΤΕΣ, όταν διαβάσει την επιγραφή ανάποδα; (από κάτω προς τα πάνω).\nΔιαβάζομε λοιπόν τις τέσσερις λέξεις αντίστροφα, και αφού ερμηνεύσομε κάθε λέξη χωριστά, αντιγράφοντας από το λεξικό της εγκ.Παπυρος-Λαρούς-Μπριταννικα, θα επιχειρήσομε να μεταφράσομε ολόκληρο το νέο κείμενο .\nΙ Ε Ρ Ο - Ι Α Λ - Α Ε Ο Ρ Ε - Ι Ε Υ\nΙΕΡΟ: ιερό,το (Α ιων.τ.ιρόν) βλ. ιερός. 8.(το ουδ.ως ουσ.) το ιερόν. α)Τόπος αφιερωμένος σε θεότητα, τέμενος β)ναός, ιερός τόπος γ)το σύνολο των ιερών οικοδομών.ΕΤΥΜΟΛ.Ουσιαστικοποιημένο ουδ. του επιθ. ιερός, το οποίο μετά τον Ομηρο στην Ιωνική-Αττική δήλωνε τον ιερό τόπο, το άδυτο.\nΙΑΛ: ιάλω, ( Αρχ). προπέμπω\nΑΕΟΡΕ: αυτή η λέξη εάν δεν θεωρηθεί σύνθετη είναι ΑΕΡΟΕ. Σαν σύνθετη όμως είναι ΑΕ + ΟΡΕ. Στην πρώτη περίπτωση έχομε: Αερόεις, -εσσα, -εν (Α). σπανιότερος τύπος του ηερόεις. Ηερόεις,-εσσα,-εν (Α). (επικ. και ιων.τ. του αρχ. αερόεις). 1.νεφελώδης, σκοτεινός, ζοφερός (<<ηερόεις Τάρταρος>>, Ομ.Ιλ.). 2.(γιά ασθενή) ωχρός, πελιδνός (<<χροιήν ηερόεσσαν>>, Νικ.). 3.(επιθ. για τον όναγρο) ταχύς. 4.(φρ.) <<ηερόεντα κέλευθα>>. η σκοτεινή κάθοδος στον Αδη, δηλ. ο θάνατος. Στην δεύτερη περίπτωση έχομε ΑΕ=άε και άϊ. (ως άκλιτο μόριο) πήγαινε ,φύγε. ΕΤΥΜΟΛ.<αρχ. άγε,προστακτ.του άγω. πρβλ. άμε <άγωμε]. Έτσι το ακούμε και σήμερα. Η λέξη ΟΡΕ από το όρος.\nΙΕΥ: ιεύ (Αρχ.). ειρωνικό επιφώνημα (<<ιή ιεύ,καλούμενοι>>, Αριστοφ.). Σήμερα ως επιφώνημα, το ακούμε <<γιέ>>.\nΜεταφράζομε στην πρώτη περίπτωση : Ιερό του προπομπού (Ερμή) των ψυχών στον Άδη, γιέ.\nΣτην δεύτερη περίπτωση: Ιερό του προπομπού των ψυχών (Ερμή), " που να πάει στα βουνά", γιε. (Όπως λέμε σήμερα : από μας να λείπει ή μακριά από μας, δηλαδή να μη συνοδεύσει την ψυχή μας στον Άδη, γιατί θέλομε να ζήσομε.).Θεωρούμε την δεύτερη μετάφραση σωστότερη.\nΑΝΑΓΝΩΣΗ ΤΗΣ ΕΠΙΓΡΑΦΗΣ ΜΕ ΣΥΛΛΑΒΙΚΕΣ ΑΞΙΕΣ\nΤΩΝ ΚΡΗΤΙΚΩΝ ΙΕΡΟΓΛΥΦΙΚΩΝ\n1) Από πάνω προς τα κάτω.\nDA-JA-TI MO-NU-TA PI-RO KO-PI-TE-RO NU-NA-TA-I\nΜετάφραση: Ιερέας (Δαϊτης = ο ιερέας που κομματιάζει τα σφάγια) μοναχός με πίλο, (να κρατά) τα κοπτάρια στις εννιά μέρες του μήνα μετά τις καλένδες (μετά την πρωτομηνιά)\n(Κοπτάριον = είδος ιατρικού τονωτικού από αμύγδαλα φρυγμένα και τριμμένα μαζί με μέλι, πιπέρι και άλλες αρωματικές και διεγερτικές ουσίες).\n2)Από κάτω προς τα πάνω.\nΙ-ΤΑ-ΝΑ-ΝU RO-TE PI-KO-RO-PI-TA NU-MO TI-JA-DA\nΜετάφραση: Πανέρι κόκκινο από ιτιά με πικροράδικα, την αρχή του Σεληνιακού μηνός (πρωτομηνιά) φτιαγμένο, από κάποια ιτιά.\nΜε την πρωτογραμμική αυτή πινακίδα φαίνεται η χρήση της Λακωνικής διαλέκτου εκτός από την Κρητική, όπως και στην επιγραφή της χρυσής περόνης στο Μουσείο Αγίου Νικολάου.\nΗ διαφορά της γλώσσας στις δύο πινακίδες είναι όσο η διαφορά μεταξύ αρχαίας και νέας Ελληνικής.\nΛΕΞΕΙΣ ΔΕΥΤΕΡΗΣ ΕΠΙΓΡΑΦΗΣ - ΜΕ ΜΕΤΑΓΡΑΦΗ\nda-ja-ti= Δαϊζω= τεμαχίζω, σφάζω, φονεύω. Δαίτης= ιερέας που κομματιάζει τα σφάγια.\nmo-nu-ta= μονουχια-μοναχική ζωή ή μονουατος= λαγήνι με ένα αυτί.\npi-ro= πίλο= kάλιμα κεφαλής χωρίς γύρο.\nko-pi-te-ro= κοπτάριον= είδος ιατρικού τονωτικού από αμύγδαλα φρυγμένα και τριμμένα μαζί με μέλι, πιπέρι και άλλες αρωματικές και διεγερτικές ουσίες.\nnu-na= νώναι= α)οι εννιά μέρες του μήνα μετά τις καλένδες. β) η έβδομη Μαρτίου, Μαίου, Ιουλίου και Οκτωβρίου και η πέμπτη μέρα των λοιπών μηνών.\nta-i= αναφορική αντων. πληθυντικού, θηλυκού, επαληθεύει την Δυτική διάλεκτο και δεν ανήκει στην Κρήτη.\ni-ta-na-nu= ιτέϊνος= αυτό που προέρχεται ή είναι κατασκευασμένο από ξύλο ή κλάδους ιτιάς.\nro-te= ροσε= ροσεος= ρούσος= κοκκινωπός\npi-ko-ro-pi= πικρό= πικρίδα= το κιχώριον= πικροράδικο, αντίδι.\nnu-mo= νουμήνιος= αυτός που ανήκει στην νουμηνία ή αυτός που χρησιμοποιείται την περίοδο της νουμηνίας.\nνουμηνία= νεομηνία= νεμομηνια= η αρχή της νέας σελήνης και συνεπώς του νέου σεληνιακού μήνα= πρωτομηνιά.\nάδα= ιτιά, τι άδα= από κάποια ιτιά. αδά= πηγή, ηδονή και στους Τήριους, αδά, η Ήρα από τους Βαβυλώνιους.\nΜΕΡΟΣ ΤΗΣ ΒΙΒΛΙΟΓΡΑΦΙΑΣ\n2.Liddell-Scott:Μεγα Λεξικόν της Ελληνικής Γλώσσης\n3.Ι.Σταματάκου:ΛΕΞΙΚΟΝ ΑΡΧΑΙΑΣ ΕΛΛΗΝΙΚΗΣ ΓΛΩΣΣΗΣ\n5.Jan de Groot:Ομηρικό Λεξιλόγιο\n6.Στ.Αλεξίου:Καθαρισμός Αργυρών αντικειμένων Μουσείου Ηρακλείου (Αρχαιολογικά Χρονικά 1975)\n7.Stylianos Alexioy-William C.Brice : Silver pin from Mavro Spelio with Linear A': HER. MUS. 540. Kadmos 11(1972)\n8.John Chadwick:ΓΡΑΜΜΙΚΗ Β'\n9.J.T.Hooker:ΕΙΣΑΓΩΓΗ ΣΤΗ ΓΡΑΜΜΙΚΗ Β'\n10.Ι.Προμπονάς:Εισαγωγή εις την Μυκηναϊκήν Φιλολογίαν\n11.EMILY WERMEULE:ΕΛΛΑΣ-ΕΠΟΧΗ του ΧΑΛΚΟΥ\n12.Walter Burkert:ΑΡΧΑΙΑ ΕΛΛΗΝΙΚΗ ΘΡΗΣΚΕΙΑ\n13.SINCLAIR HOOD:Η ΤΕΧΝΗ ΣΤΗΝ ΠΡΟΙΣΤΟΡΙΚΗ ΕΛΛΑΔΑ\n14.ΠΩΛ ΦΩΡ:Η καθημερινή Ζωή στην Κρήτη τη Μινωϊκή Εποχή\n15.ΕΚΔΟΤΙΚΗ ΑΘΗΝΩΝ ΑΕ:ΙΣΤΟΡΙΑ ΤΟΥ ΕΛΛΗΝΙΚΟΥ ΕΘΝΟΥΣ\n16.ΠΩΛ ΦΩΡ:ΙΕΡΑ ΣΠΗΛΑΙΑ ΤΗΣ ΚΡΗΤΗΣ\n17.MARTIN S. RUIPEREZ-JOSE L. MELENA: ΟΙ ΜΥΚΗΝΑΙΟΙ ΕΛΛΗΝΕΣ\n18. Αλεξίου Στ.:Μινωϊκός πολιτισμός\n19.Αχ.Τζαρτζάνου:Γραμματική της Αρχαίας Ελληνικής Γλώσσης\n20. Δικηγορικός Σύλλογος Ηρακλείου:Η Μεγάλη Δωδεκάδελτος Επιγραφή της Γόρτυνος\n21.J-P.OLIVIER:Ο ΔΙΣΚΟΣ ΤΗΣ ΦΑΙΣΤΟΥ (Φωτογραφική έκδοση 1992)\n22.Αχ.Τζάρτζανου:ΣΥΝΤΑΚΤΙΚΟΝ της αρχαίας Ελληνικής γλώσσης 23.O.NEUGEBAUER:Οι Θετικές Επιστήμες στην Αρχαιότητα\n24.ΕΙΛΑΠΙΝΗ:2 τόμοι 1987\n25.LOUIS GODART:Ο ΔΙΣΚΟΣ ΤΗΣ ΦΑΙΣΤΟΥ (Το Αινιγμα Μιας Γραφής Του Αιγαίου)\n26. ΛΕΞΙΚΟ ΣΤΕΦΑΝΟΥ ΒΥΖΑΝΤΙΟΥ (ΓΕΩΡΓΙΑΔΗΣ )\n27. ΛΕΞΙΚΟ ΣΟΥΔΑ (ΣΟΥΪΔΑ) (ΓΕΩΡΓΙΑΔΗΣ ) 2 ΤΟΜΟΙ\n28. ΛΕΞΙΚΟ ΗΣΙΧΙΟΥ ΤΟΥ ΑΛΕΞΑΝΔΡΕΩΣ, (ΓΕΩΡΓΙΑΔΗΣ 1975)\n29. Τζών Μπόρντμαν: Αρχαία Ελληνική Τέχνη (Υποδομή 1980)\n30.ΧΡΗΣΤΟΥ.ΤΣΟΥΝΤΑ: ΙΣΤΟΡΙΑ ΤΗΣ ΑΡΧΑΙΑΣ ΕΛΛΗΝΙΚΗΣ ΤΕΧΝΗΣ, (ΑΘΗΝΑ 1928)\n31. BOTSFORD & ROBINSON : ΑΡΧΑΙΑ ΕΛΛΗΝΙΚΗ ΙΣΤΟΡΙΑ (Εθνική Τράπεζα 1995)\n32. ΑΓΓΕΛΙΚΗ ΒΟΡΝΙΝΓΚ: ΜΙΑ ΣΥΝΤΟΜΗ ΙΣΤΟΡΙΑ ΤΟΥ ΕΛΛΗΝΙΚΟΥ ΠΟΛΙΤΙΣΜΟΥ (Εκδόσεις Καστανιώτη 1997)\n33. ΓΙΑΝΝΗΣ & ΕΦΗ ΣΑΚΕΛΛΑΡΑΚΗ : ΑΡΧΑΝΕΣ ΜΙΑ ΝΕΑ ΜΑΤΙΑ ΣΤΗ ΜΙΝΩΙΚΗ ΚΡΗΤΗ (ΕΚΔΟΣΕΙΣ ΑΜΜΟΣ 1997)\nΑΝΤΩΝΗΣ ΘΩΜΑ ΒΑΣΙΛΑΚΗΣ\nΒλυχιά - Κνωσού\nQuestions or problems regarding this web site should be directed to [kairatos@kairatos.com.gr].\nCopyright © 2000-2014[kairatos.com.gr][ANTONIS THOMAS VASILAKIS]. All rights reserved.\nLast modified: Δευτέρα, 18 Μαΐου 2015 01:42 μμ.\nΓια να ακούτε και την μουσική σε όσες σελίδες υπάρχει χρησιμοποιήστε Microsoft internet explorer\nΑν υπάρχει πρόβλημα στη σελίδα ενημερώστε με. kairatos@kairatos.com.gr


Εξέταση ατόμων με αναπηρία και ειδικές εκπαιδευτικές ανάγκες στα Ειδικά Μαθήματα 2013 - xenesglosses.eu\nΣάββατο, 25/06/2022, 19:58\nHome / Featured / Εξέταση ατόμων με αναπηρία και ειδικές εκπαιδευτικές ανάγκες στα Ειδικά Μαθήματα 2013\n0ανάγκες Ατόμων εκπαιδευτικές εξέταση και ειδικές με αναπηρία στα Ειδικά Μαθήματα 2013\nΔημοσιεύτηκε: 5:45 μμ Ιούνιος 3rd, 2013 0\nΕξέταση ατόμων με αναπηρία και ειδικές εκπαιδευτικές ανάγκες στα Ειδικά Μαθήματα 2013 (Ξένες Γλώσσες –Σχέδια – Μουσική)\nH ΕΓΚΥΚΛΙΟΣ ΕΔΩ\nέρευνα www.xenesglosses.eu πηγή ΔΙΑΥΓΕΙΑ\nΘΕΜΑ: Εξέταση ατόμων με αναπηρία και ειδικές εκπαιδευτικές ανάγκες στα Ειδικά Μαθήματα 2013 (Ξένες Γλώσσες –Σχέδια – Μουσική)\nΣτο μάθημα των ΙΤΑΛΙΚΩΝ οι υποψήφιοι που υπέβαλαν τη σχετική Αίτηση – Δήλωση σε Λύκεια των Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης Θεσσαλίας, Ηπείρου, Δυτικής Μακεδονίας, Κεντρικής Μακεδονίας και Ανατολικής Μακεδονίας & Θράκης, εξετάζονται από την επιτροπή εξέτασης ατόμων με αναπηρία και ειδικές εκπαιδευτικές ανάγκες που εδρεύει στο Βαθμολογικό Κέντρο Ειδικών μαθημάτων Θεσσαλονίκης (Μουσικό Σχολείο Θεσ/κης, Τέρμα Πυλαίας, τ.κ. 55535, Τηλ.:.2310-300828, FAX: 2310-300630). Οι υποψήφιοι που υπέβαλαν τη σχετική Αίτηση – Δήλωση σε Λύκεια των λοιπών Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης εξετάζονται από την Κεντρική Επιτροπή Ειδικών Μαθημάτων, η οποία για την περίπτωση αυτή λειτουργεί ως επιτροπή εξέτασης ατόμων με αναπηρία και ειδικές εκπαιδευτικές ανάγκες που εδρεύει στην Αθήνα στο κτήριο της Κεντρικής Υπηρεσίας του Υπουργείου Παιδείας και Θρησκευμάτων, Πολιτισμού και Αθλητισμού (Ανδρέα Παπανδρέου 37, τ.κ. 15180, Μαρούσι, Ισόγειο, Πτέρυγα Δ).\nΕιδικά για το μάθημα ΕΛΕΓΧΟΣ ΜΟΥΣΙΚΩΝ ΑΚΟΥΣΤΙΚΩΝ ΙΚΑΝΟΤΗΤΩΝ, οι υποψήφιοι που υπέβαλαν τη σχετική Αίτηση – Δήλωση σε Λύκεια των Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης Θεσσαλίας, Ηπείρου, Δυτικής Μακεδονίας, Κεντρικής Μακεδονίας και Ανατολικής Μακεδονίας & Θράκης, εξετάζονται από την επιτροπή εξέτασης ατόμων με αναπηρία και ειδικές εκπαιδευτικές ανάγκες που εδρεύει στο 2ο Γενικό Λύκειο Νεάπολης (πρώην Στρ. Στρεμπενιώτη – Νεάπολη Θεσ/κη, Τ.Κ. 567 01, τηλ. 2310 587139, 2310 607521). Οι υποψήφιοι που υπέβαλαν τη σχετική Αίτηση – Δήλωση σε Λύκεια των λοιπών Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης εξετάζονται από την επιτροπή εξέτασης ατόμων με αναπηρία και ειδικές εκπαιδευτικές ανάγκες που εδρεύει στο 6ο Γενικό Λύκειο Αιγάλεω (Μίνωος & Προόδου 1-Αιγάλεω, Τ.Κ. 122 41, τηλ. 210 5690079, 210 5625731).\nΤέλος, οι Δ/ντες των σχολείων έχουν ήδη αποστείλει στις Δ/νσεις Δ.Ε. τη σχετική αίτηση και τα προβλεπόμενα δικαιολογητικά για προφορική εξέταση των ατόμων με αναπηρία και ειδικές εκπαιδευτικές ανάγκες. Οι Δ/νσεις Δ.Ε. θα διαβιβάσουν αντίγραφα αυτών στα αντίστοιχα Βαθμολογικά Κέντρα ή στην Κεντρική Υπηρεσία του Υπουργείου Παιδείας και Θρησκευμάτων, Πολιτισμού και Αθλητισμού σύμφωνα με τα παραπάνω, ανάλογα με την περίπτωση.\nανάγκες Ατόμων εκπαιδευτικές εξέταση και ειδικές με αναπηρία στα Ειδικά Μαθήματα 2013\nΠροηγούμενο: Παγκύπριες εξετάσεις 2013 – Θέματα και λύσεις ισπανικής γλώσσας\nΕπόμενο Δωρεάν μαθήματα μέσω διαδικτύου από βρετανικά πανεπιστήμια


Ξανθός: Δεν μπορεί να πληρώνει ο ασθενής από την τσέπη του για εξετάσεις. Είναι παράνομo | RodopiNet.gr\nΑρχική ΠΟΛΙΤΙΚΗ Ξανθός: Δεν μπορεί να πληρώνει ο ασθενής από την τσέπη του για...\nΞανθός: Δεν μπορεί να πληρώνει ο ασθενής από την τσέπη του για εξετάσεις. Είναι παράνομo\nΟ υπουργός Υγείας είπε ακόμα ότι μετά τη χθεσινή συνάντηση στο υπουργείο Υγείας είχε την αίσθηση ότι οι διαφορές έχουν αμβλυνθεί αλλά πρόσθεσε : «Αυτή ήταν η αίσθησή μας με τη μοναδική εξαίρεση του εκπροσώπου των μεγάλων διαγνωστικών κέντρων, ο οποίος από εχθές άρχισε να ναρκοθετεί αυτή τη λύση και να στέλνει μια τροχιοδεικτική βολή ότι δεν θα υπάρξει υποχώρηση και θα παραμείνουμε σε μια σκληρή γραμμή. Φαίνεται ότι τα μεγάλα διαγνωστικά κέντρα και οι εκπρόσωποί τους κατάφεραν να επιβάλουν αυτή τη γραμμή στη σημερινή σύσκεψη στην οποία εκπροσωπήθηκαν όλες οι ομοσπονδίες και όλοι οι σύλλογοι και κατά την άποψή μου αυτή είναι μια γραμμή η οποία και αδιέξοδη είναι, διότι δεν μπορούν να υπάρξουν λύσεις, όπως πολλοί καταλαβαίνετε, μέσα σε τόσο ασφυκτικό περιθώριο πολιτικό μέσα σε προεκλογική περίοδο και χωρίς τη δυνατότητα αναπροσαρμογών σε παρελθόντα προϋπολογισμό»\nΠροηγούμενο άρθρο“Δεν έχω να πω κάτι στον Γρηγόρη Αρναούτογλου. Γιατί να του μιλήσω;”\nΕπόμενο άρθροΕίμαι ο Πιτίνο και όχι ο Γιαννακόπουλος: Το ελληνικό μπάσκετ χρειάζεται τον Ολυμπιακό\nΠτΔ: Θεσμικά δίκαιος και ηθικά επιβεβλημένος ο αγώνας για τα Γλυπτά...\nΚΚΕ: Έλεγχος στα κονδύλια όλων των υπουργείων – Kανένας λόγος για...


ΤΑ ΔΡΟΜΟΛΟΓΙΑ ΤΩΝ ΠΛΟΙΩΝ ΓΙΑ ΣΗΜΕΡΑ ΚΑΙ ΑΥΡΙΟ\nΑναχωρεί σήμερα το απόγευμα στις 19.00 μ.μ. από το λιμάνι του Πειραιά το πρώτο επιβατηγό πλοίο. Πρόκειται για το «Μπλου Σταρ» για Σύρο, Πάτμο, Λέρο, Κω και Ρόδο μετά την λήξη της απεργίας των ναυτικών.\nΕπειδή ενδέχεται να υπάρξουν αλλαγές και ματαιώσεις στα σημερινά προγραμματισμένα, πριν την απεργία δρομολόγια, οι ενδιαφερόμενοι θα πρέπει να επικοινωνούν με τις ναυτιλιακές εταιρείες ή την Λιμενική Αρχή Πειραιά στα τηλέφωνα 210-4226000 και 210-4147800». Τα σημερινά δρομολόγια:\nΜ. ΤΕΤΑΡΤΗ 11 ΑΠΡΙΛΙΟΥ 2012\nΩΡΑ ΠΡΟΟΡΙΣΜΟΣ ΠΛΟΙΟ\n19.00 ΣΥΡΟΣ, ΠΑΤΜΟΣ, ΛΕΡΟΣ, ΚΩΣ, ΡΟΔΟΣ ΜΠΛΟΥ ΣΤΑΡ 2\n21.30 ΗΡΑΚΛΕΙΟ ΣΟΥΠΕΡΦΑΣΤ XII\n23.00 ΠΑΡΟΣ, ΝΑΞΟΣ, ΔΟΝΟΥΣΑ, ΑΙΓΙΑΛΗ, ΜΠΛΟΥ ΣΤΑΡ ΠΑΡΟΣ\n23.59 ΧΑΝΙΑ ΕΛΥΡΟΣ\n23.59 ΗΡΑΚΛΕΙΟ ΦΑΙΣΤΟΣ ΠΑΛΑΣ\n23.59 ΚΥΘΝΟΣ, ΣΕΡΙΦΟΣ, ΣΙΦΝΟΣ, ΜΗΛΟΣ, ΚΙΜΩΛΟΣ ΑΔ.ΚΟΡΑΗΣ\nΜ. ΠΕΜΠΤΗ 12 ΑΠΡΙΛΙΟΥ 2012\n7:25 ΚΥΘΝΟΣ, ΣΕΡΙΦΟΣ, ΣΙΦΝΟΣ, ΜΗΛΟΣ, ΚΙΜΩΛΟΣ ΑΓ. ΓΕΩΡΓΙΟΣ\n7:25 ΠΑΡΟΣ, ΝΑΞΟΣ, ΙΟΣ, ΘΗΡΑ ΜΠΛΟΥ ΣΤΑΡ ΔΗΛΟΣ\n7:30 ΠΑΡΟΣ, ΝΑΞΟΣ, ΙΟΣ, ΘΗΡΑ HIGHSPEED 4\n7:35 ΣΥΡΟΣ, ΤΗΝΟΣ, ΜΥΚΟΝΟΣ ΜΠΛΟΥ ΣΤΑΡ ΝΑΞΟΣ\n10:00 ΧΑΝΙΑ ΛΑΤΩ\n11:00 ΗΡΑΚΛΕΙΟ ΚΝΩΣΟΣ ΠΑΛΑΣ\n12:00 ΗΡΑΚΛΕΙΟ ΟΛΥΜΠΙΚ ΤΣΑΜΠΙΟΝ\n12.00 ΣΥΡΟΣ, ΜΥΚΟΝΟΣ, ΕΥΔΗΛΟΣ, ΚΑΡΛΟΒΑΣΙ, ΒΑΘΥ ΝΗΣΟΣ ΜΥΚΟΝΟΣ\n14:55 ΚΥΘΝΟΣ, ΣΕΡΙΦΟΣ, ΣΙΦΝΟΣ, ΜΗΛΟΣ ΑΔ.ΚΟΡΑΗΣ\n15:00 ΑΣΤΥΠΑΛΑΙΑ, ΚΑΛΥΜΝΟΣ, ΚΩΣ, ΝΙΣΥΡΟΣ, ΤΗΛΟΣ, ΡΟΔΟΣ, ΚΑΣΤΕΛΛΟΡΙΖΟ ΔΙΑΓΟΡΑΣ\n16:30 ΣΕΡΙΦΟΣ, ΣΙΦΝΟΣ, ΜΗΛΟΣ SPEEDRUNNER IV\n17:30 ΣΥΡΟΣ, ΠΑΡΟΣ, ΝΑΞΟΣ, ΔΟΝΟΥΣΑ, ΑΙΓΙΑΛΗ, ΑΣΤΥΠΑΛΑΙΑ ΜΠΛΟΥ ΣΤΑΡ ΠΑΡΟΣ\n18:00 ΜΗΛΟΣ, ΘΗΡΑ, ΑΝΑΦΗ, ΗΡΑΚΛΕΙΟ, ΣΗΤΕΙΑ, ΚΑΣΟΣ, ΚΑΡΠΑΘΟΣ, ΧΑΛΚΗ, ΡΟΔΟΣ ΠΡΕΒΕΛΗΣ\n18:15 ΠΑΡΟΣ, ΝΑΞΟΣ HIGHSPEED 4\n19.00 ΧΙΟΣ, ΜΥΤΙΛΗΝΗ EUROPEAN EXPRESS\n19:00 ΘΗΡΑ, ΠΑΤΜΟΣ, ΛΕΡΟΣ, ΚΩΣ, ΡΟΔΟΣ ΜΠΛΟΥ ΣΤΑΡ 1\n21.15 ΠΑΡΟΣ, ΝΑΞΟΣ ΜΠΛΟΥ ΣΤΑΡ ΝΑΞΟΣ\n21:30 ΣΥΡΟΣ, ΕΥΔΗΛΟΣ, ΑΓΙΟΣ ΚΗΡΥΚΟΣ, ΦΟΥΡΝΟΙ, ΚΑΡΛΟΒΑΣΙ, ΒΑΘΥ ΙΕΡΑΠΕΤΡΑ\n21:30 ΗΡΑΚΛΕΙΟ ΣΟΥΠΕΡΦΑΣΤ XII\n21:30 ΗΡΑΚΛΕΙΟ ΦΑΙΣΤΟΣ ΠΑΛΑΣ\nΚανονικά θα διεξάγονται από αύριο στις 6:00 το πρωί, τα δρομολόγια των πλοίων, που\nΕΛΛΑΔΑ 23/09/[email protected]:28 Περισσότερα


«Μαθαίνω να ακούω το σώμα μου» Βιωματικό Διαδικτυακό Σεμινάριο – www.mariaioannidou.gr\nby 25 Μαρτίου 2021\n«Μαθαίνω να ακούω το σώμα μου» Σε αυτό το σεμινάριο θα εξασκηθούμε στο να στρέφουμε την προσοχή μας στο σώμα μας και ν’ ακούμε τα μηνύματά του. Μέσα από τις πρακτικές της χοροθεραπείας, της υπαρξιακής ψυχοθεραπείας και της αφηγηματικής θεραπείας θα αναζητήσουμε τρόπους για μια πιο αρμονική συνύπαρξη νου, σώματος και πνεύματος.\nθα επικεντρωθούμε στο σώμα, θα ξεναγηθούμε στον εσωτερικό μας χώρο, δίνοντας την προσοχή μας σε ότι την χρειάζεται, με αποδοχή και φροντίδα. Θα συνδεθούμε με τον τρόπο που εκφράζονται οι ανάγκες μας μέσα από το σώμα, ώστε να αναπτύξουμε την ικανότητα να τις αφουγκραζόμαστε και να μπορούμε να ανταποκριθούμε σε αυτές με μεγαλύτερη ευαισθησία.\nΘα μοιραστούμε αυτήν την εμπειρία στην ομάδα, αναδεικνύοντας τα σημεία που μας κάνουν ξεχωριστούς και εκείνα που μας συνδέουν με τους άλλους. Θα αναγνωρίσουμε την σοφία του ‘ιερού’ μας σώματος, και θα της επιτρέψουμε να μας καθοδηγήσει μέσα από αυθόρμητες κινήσεις και προσωπικούς ρυθμούς, σε μια πιο ακέραιη σχέση με τον εαυτό μας.\nΘα χρειαστεί να βρίσκεστε σε χώρο που διασφαλίζει την ιδιωτικότητα σας και νιώθετε ασφαλείς, χωρίς θορύβους και περισπασμούς και να υπάρχει δυνατότητα κίνησης. Επιλέξτε άνετα ρούχα. Επίσης, θα χρειαστείτε λευκά χαρτιά και ότι διαθέτετε από υλικά ζωγραφικής (π.χ. μαρκαδόροι, ξυλομπογιές, κηρομπογιές). Φροντίστε ώστε να έχετε καλό ήχο στη συσκευή με την οποία θα συνδεθείτε. Θα δοθούν βεβαιώσεις παρακολούθησης.\n«Το δώρο της ευγνωμοσύνης» Βιωματικό Διαδικτυακό Σεμινάριο


Αλήθειες Ρέκλινγκ: H ρήξη του 2015 κόστισε δισεκατομμύρια – Το Άρθρο\nΣτο ίδιο πάνελ με τον Ευκλείδη Τσακαλώτο στο συνέδριο του Economist, ο επικεφαλής του Ευρωπαϊκού Μηχανισμού Σταθερότητας (ESM) Κλάους Ρέγκλινγκ δήλωσε ότι την επόμενη βδομάδα ο ESM αναμένεται να εκταμιεύσει 7,7 δισ. ευρώ από τα 8,5 δισ. ευρώ της δόσης.\nΟ επικεφαλής του ESM είπε επίσης ότι παρότι και αυτή η δεύτερη αξιολόγηση ολοκληρώθηκε «πολύ μετά από το προγραμματισμένο» αξίζουν συγχαρητήρια στους Έλληνες πολίτες και στις ελληνικές αρχές.\nΠΡΟΗΓΟΥΜΕΝΟ Previous post: Γιώργου Ανδρειωμένου, «Πότε θα κάνει ξαστεριά»\nΕΠΟΜΕΝΟ Next post: «Μπορεί να γίνει διαγωνισμός με 6 τηλεοπτικές άδειες»